
INTROITUS, 


Quum  studiis  academicis  ad  finem  perductis  , 
edita  Dissertatione,  gradus  doctoralis  mihi  esset  ca- 
pessendus, tandem  de  Argumento  agere  constitui , quod 
inscriptionis  loco  huic  Dissertationi  est  praepositum. 
Eligendae  materiae  mihi  Auctor  fuit  Clarissimus  Janus 
van  der  Hoeven  , quo  suadente , in  illa  incubui , quae 
Leeuwenhoegkius  de  nonnullis  Anatomiae  microscopi- 
cae  partibus,  inventa  ediderit.  Haec  igitur  collegi, 
simulque  id  egi,  ut  magni  nominis  Viri  Observationes 
cum  iis  compararem , quae  Viri  docti  post  eum  de  his 
partibus  protulerunt. 

Multis  nominibus  hoc  mihi  argumentum  gratum 
fuit;  cum  quoniam  Aetati  nostrae,  quam  quis  haud 
injuria  microscopicam  dicat,  non  prorsus  incongruens 
videretur ; tum  vero  etiam  quoniam  ita  Dissertationem 
ederem  communibus  studiis  cum  Amicissimo  H.  J.  Hal- 
bertsma,  quocum  semper  familiaritatis  et  exercita- 
tionum academicarum  communione  fui  conjunctus. 

Praeterquam  de  Leeuweniioeckii  Vita , amicus  meus 
egit  de  Sanguine,  Vasis , Dentibus  nec  non  Ossibus.  Mag- 
nam sane  mihi  reliquit  copiam  , quam  quominus  omnem 
tractarem , ipsa  mea  conditio  prohibuit.  De  Musculis 
igitur  et  Lente  crystallina  tantum  scribere  mihi  est 
propositum.  Ut  autem  in  iis,  quae  de  Musculis  dicam, 
recte  intelligar , monere  necesse  erit  me  partes  mus- 
culorum minimas  Fila  vocasse,  quae  Filorum  constant 
compositione  Fibrillas , quae  Fibrillarum  oriuntur 
conjunctione  Fibras . Nomina,  quae  diversi  Auctores 
singulis  hisce  partibus  diversa  tribuerunt,  sequens  ta- 
bella exhibet. 


FILA.  FIBRILLAE. 

FIBRAE. 

Leeuwenhoeckius. 

Vleeschdraadjes , Yleeschstriemtjes. 
Yezeltjes. 

Yleeschdeeltjes. 

De  Hei  de. 

Fibrillae.  Fibrae. 

Mdys. 

Fila,  1 etSiOrd.  Fibrillae,  1.2. 3. 

Ord. 

Fibrae,1.2.3.0rd. 

Prochaska. 

Fila.  Fibrae  muscula- 

Lacertae muscular. 

res. 

seu 

Fascic.  Fibr.  musc. 

Fontana. 

Fils  charnus  Pri-  Faisceau  charnue 
mitifs.  Primitive. 

Prevost  et  Dotas. 

Fibresmusc.  elem.  Fibres  musc.  se- 
cond. 

Fibres  musc.  tert. 

Wagner. 

Fibrillae  musc.  Fibrae  musc. 

Fascic.  musc. 

Kostlin. 

Primitiv  Muskel-  Primitiv  Muskel- 
faser.  bundel. 

Paget. 

Primitive  fibrils.  Primitive  fasciculi. 

MiiLLER. 

Primitive  Faser.  Primitive  Bundel. 

Bruns. 

Fibrillae  musc.  Fibrae  musc. 

CAPUT  I. 

DE  MDSGDLIS. 


§ 1.  De  Fibris . 

Leeuwenhoeckius  de  carnis  structura  seu  de  co- 
pulatione carnearum  fibrarum  earumque  externa  fa- 
brica perpauca  tradidit , de  illarum  compositione  ex 
aliis  fibrillis  permulta.  Ipsius  observationes  de  carne 
magis  spectant  fabricam  singularem  in  hoc  illove  ani- 
mali , aut  hac  illave  parte , quam  generalem  et  commu- 
nem  ejus  structuram.  Sic  de  carne  Gadi  Morrhuae 
dicit,  ingentem  esse  musculorum  multitudinem  , quo- 
rum crassitudo  ab  una  parte  circiter  quadrantem  pol- 
licis, ab  altera  vero  vix  cultri  laminam  aequat.  Ex 
ejusmodi  musculis,  juxta  se  invicem  positis,  totam  hujusce 
piscis  carneam  molem,  caput  inter  caudamque,  unice 
compositam  videri.  His  porro  musculis  interjectas 
esse  validas , quae  eos  separant , membranas ; in  quas 
carneae  illorum  fibrae,  admodum  oblique  positae, 

utrinque  terminantur,  quibusque  firmiter  affiguntur. 
Et  hasce  membranas  vel  duas  dies  post  piscium  mor- 
tem , aut  etiam  in  salitis  diutius , robur  atque  firmi- 
tatem suam  servare,  hanc  vero  si  elixi  fuerint  amit- 
tere; imo  sic  coctione  dissolvi,  ut  evanescant,  et  mus- 
culi his  vinculis  privati  facile  a se  invicem  separabiles 
evadant;  unde  fit,  ut  elixae  piscium  carnes  nullo  ne- 
gotio in  lamellas  dividi  possint  (Epist.  Phys.  2).  De 
structura  carnis  linguae  bubulae  invenit  et  delineavit 
fibras,  alias  (musculos  exiles)  secundum  linguae  crassi- 
tudinem, alias  secundum  ejus  longitudinem  porrectas, 
se  invicem  transverse  decussare,  harumque  singulas 
membrana  obductas  esse  et,  si  Bos  pinguis  fuerit, 
pinguedine  indui;  et  addidit  se  postea  in  Lingua  suilla 
consimilem  fibrarum  situm,  non  tantum  in  lateribus, 
verum  etiam  in  superiore  parte  invenisse : etsi  hic  pau- 
cae tantum  quaedam  fibrae  secundum  ejus  longitudinem 
positae  decussatim  se  mutuo  transeant;  ubi  vero  lin- 
gua crassissima  est,  ibi  se  in  parte  ejus  inferiore  pluri- 
mas fibras  carneas , juxta  se  invicem  positas , nec  ab 
aliis  decussatas,  offendisse.  Investigavit  etiam  stru- 
cturam cordis  in  Bove,  Ove,  Anate  Boscha,  Gado 
Morrhua,  hasque  particulas  carnosas  ita  concatenatas 
esse  invenit,  ut  nisi  laceratae  separari  non  possint 
(Epist.  82).  Quoniam  autem  concatenatio  partium  car- 
nearum in  corde  Anatis  facilius  conspici  potest,  hujus 
concatenationem  delineandam  curavit. 

AD  NOTATIONES, 


Hist.  Jam  antiquitus  de  natura  musculorum  cogitasse 
auctores,  ex  illorum  libris  abunde  patet.  Ante  microsco- 
pium  inventum  et  usque  ad  nostri  Auctoris  tempora  pauci 
fuerunt,  qui  sensibus  potius  quam  ingenio  usi  sint;  unde 
factum,  ut  tot  exstent  hypotheses  de  musculorum  natura, 
quot  medicorum  philosophandum  capita.  Inter  sententias, 
quae  ante  et  post  tempora  Hippocratica  floruerunt,  praeci- 
puae sunt  nominandae  Diogenis  Apolloniatis  dicentis  (i): 
»a  carne  sanguinem  ebibi  et  boc  coagulato  carnem  formari,” 
nec  non  Empedoclis  Agrigentini  (2):  »carnes  ex  aequali 
quatuor  Elementorum  mixtura  formatas  esse.”  In  scriptis 
Hippocraticis  duae  inveniuntur  sententiae:  altera  (3)  nempe 
de  generatione  carnis:  «Glutinosum,  dum  a frigido  conden- 
saretur, atque  inde  in  foramina  seu  cavernulas  abiret,  in 
quibus  velut  in  magnis  venis  humor  inest,  sic  demum  in 
carnem  conversum  exstitisse;”  et  altera  (4):  «carnes  ex  aqua, 
postquam  ignis  ab  ea  in  ipso  foetus  ortu  secesserat,  coacta 
atque  concreta  prodiisse.”  Aristoteles  statuit  » carnem  par- 
tem esse  simplicem,  ubique  sibi  similem  (5),  minime  orga- 
nicam, undique  divisui  facilem,  nec  tantum  venarum  aut 
nervorum  more  in  longum  secari  idoneam”  (6);  porroque 
addit  carnem  aboleri  et  in  venas  librasque  abire,  quoties 
animal  macie  peremptura  extenuatur;  contra  vero  ubi  pabuli 
copia  suppetit  in  pingue  verti.  Et  de  generatione  carnis 
profert  sententiam  (7),  illam  enasci  ex  alimento  per  poras 
venarum  exsudato  et  frigore  coagulato.  Ab  hoc  tempore 


(1)  Aristoteles,  de  Hist.  Anim.  Lib.  III.  Cap.  2. 

(2)  Galenus,  de  Hist.  Philos.  Cap.  36. 

(3)  Hippocrates,  Libr.  de  Carnibus. 

(4)  HirPOCRATES,  de  Yictus  Rat.  Sanor.  Libr.  I. 

(5)  Aristot.  de  Historia  Anim.  Lib.  1.  Cap.  4. 

(6)  Aristot.  1.  c.  Lib.  III.  Cap.  16. 

(7)  Aristot.  de  Generat.  Anim.  Libr,  II.  Cap,  17, 

usque  ad  Galenum  nullam  fere  mentionem  de  structura 
musculorum  fecerunt  auctores,  si  excipiamus  Rufum  Ephesium, 
qui  dicit  (i):  «carnem  esse  in  musculis  partem,  fibris  in- 
structam ac  firmam,  quae  etiam  recens  in  ulceribus  succres- 
cit,” et  «musculum  (2)  esse  corpus  firmum  ac  densum, 
non  simplex,  sed  ex  nervis,  venis,  arteriisque  compositum, 
sensus  particeps  et  voluntarii  motus  officium  obiens.”  Galenus, 
ille  vindicator  veteris  dignitatis  artis,  necnon  instaurator 
medicae  doctrinae,  opinionem  proposuit,  quae  inconcussa 
invaluit  et  usque  ad  seculum  decimum  sextum  ab  omnibus 
fere  recepta  est.  Secundum  illum  auctorem  musculares 
fibrae  (3),  quae  utplurimura  longitudinaliter , rarius  trans- 
verse porriguntur,  distinctae  ac  diversae  sunt  censendae  ab 
ipsa  carne ; illae  nempe  partim  ex  ligamento  sensu  de- 
stituto , atque  ab  ossium  extremis  prodeunte,  partim  ex  nervo 
sunt  formatae,  et  extrinsecus  sunt  obtectae  materie  molli 
ac  simplici,  carne  dicta,  quae  caro  (4)  nata  est  ex  sanguine, 
bono,  puro,  concreto.  Seculo  vero  decimo  sexto,  rena- 
scentibus  in  Europa  literis,  etiam  Anatomiae  nova  lux  affulsit, 
quum  auctores,  non  una  freti  auctoritate  Majorum,  prae- 
cipue Galeni,  sed  etiam  ipsi  suis  indagationibus,  hanc 
tractare  tentaverint.  Ut  de  structura  aliarum  partium  cor- 
poris humani  auctores  viderunt  Galenum  errasse,  sic  etiam 
de  structura  musculorum  proposuerunt  opiniones  a Galeno 
diversas.  Sic  Hieronymus  Fabricius  ab  Aquapenbente  (5), 
quamvis  Galeni  de  carne  opinioni  adstipulatur,  de  fibris 
tamen  musculos  pervadentibus,  tendineis  dictis,  in  eo  dif- 
fert , ut  illas  non  formatas  statuat  ex  nervo  et  ligamento, 
sed  easdem  simplices  esse  suique  generis,  atque  a musculi 
capite  ad  caudam  usque  pergentes.  Has  fibras  postea 


(1)  De  Appellat,  part.  Corp.  Hum.  Libr.  I.  Gap.  33. 

(2)  L.  c.  Libr.  II.  Cap.  17. 

(3)  Galenus,  de  Usu  partium.  Libr.  I.  Cap.  17.  Libr.  VI,  Gap.  8. 
Ljbr.  XII.  Cap.  8. 

(4)  Galenus,  de  Semine.  Libr.  I.  Cap.  11. 

(5)  De  Musculis.  Part.  I.  de  Musc.  Fabrica. 

Johannes  Bohnius  (i)  aliicjue  putaverant  constare  ex  subti- 
lioribus fibrillis,  quamquam  non  discederent  a sententia 
Galeni  de  carne.  Postea  Nicolaus  Steno  (2),  eximius  sui 
temporis  Anatomicus,  rejecit  Galeni  sententiam  de  carne, 
et  statuit,  nil  tale  quid  in  musculis  a fibris  diversum  exis- 
tere,  sed  carnem  musculi  ex  carneis  fibris  constare,  quae 
et  ipsae  utrinque  ulterius  porrectae  musculi  tendines  consti- 
tuant; porroque  discrimen  partem  carneam  inter  et  tendineam 
fibrarum  muscularium  pendere  a laxiori  vel  arctiori  compagine 
quacum  fibrillae  inter  se  connexae  sunt.  Multi  post  hunc 
ipsius  opinioni  favebant,  inter  quos  sufficit  nominare  Thomam 
Willisium,  et  Philippum  Verheyen  (3),  quorum  ultimus 
dixit,  fibras  carnosas  intus  cavas  esse  et  multis  cavernulis 
donatas,  in  quibus  sanguis,  data  occcasione,  uberior  detinetur. 
Non  diu  post  Stenonem,  Johannes  Alphonsus  Borellus  (4) 
habuit  carneas  fibras  pro  fasciculis,  quibus  formam  prisma- 
ticam,  hexagonam,  quadratam,  triangularem  ve  tribuit,  dum 
has  fibras  musculosas  a fibris  tendinum  et  membranarum 
differre  putabat.  Illum  secuti  sunt  viri , qui  observationes 
de  carnis  muscularis  fabrica  promulgarunt  longe  veriores , 
utiliores  ac  plurimi  certe  faciendas,  quum  structuram  mus- 
culi non  excogitare  ac  fingere,  sed  sensibus  lustrare  malue- 
rint. Inter  quos  praecipue  sunt  censendi:  Rob.  Hooke, 

Antoni  Leeuwenhoeck  , Anthonius  de  Heide  , Wyerus 
G.  Mitys,  Geo.  Prochaska,  Fontana,  G.  R.  Treviranus, 
Prevost  et  Dumas,  Bauer  et  Home,  Rudolphi,  Milne 
Edwards,  Valentin,  Ficinus,  Mandl,  Schwann,  Skey, 
Bruns,  Henle,  multique  alii. 


(1)  Circul.  Anatoni.  Pkysiolog.  Progymn.  XXIX. 

(2)  In  Specimine  Observationum  de  Musculis. 

(3)  Anatom.  Tract.  I.  Cap.  7. 

(4)  De  Motu  Animal.  Part.  I.  Prop.  1 et  2. 

§ 2.  De  Fibrillis. 

De  compositione  autem  Fibrarum  carnearum  ex 
fibrillis  multas  observationes  dedit.  Investigavit  enim 
et  Fibras  Mammalium,  Avium,  Reptilium,  Piscium , 
Crustaceorum , Arachnoideorum  nec  non  Insectorum , 
et  multis  ex  hisce  investigationibus  adjecit  Icones.  Vidit 
Fibras  carneas  musculi  bubuli  (Epist.  35)  constare  cen- 
tum circiter  carneis  fibrillis,  et  memorat,  ex  Mamma- 
lium classe,  carnes  Leporis,  Balaenae,  Muris,  Ovis, 
Porci,  (Epist.  Phys.  1.  fig.  1,  2,  3 etc.  11.  fig.  4,  6) 
ex  similibus  fibrillis  esse  compositas.  Ex  Avium  classe 
mentionem  facit  fibrillarum  ex  quibus  constat  fibra 
carnea  Gallinae  (Epist.  Phys.  11.  fig.  4);  Reptilium : 
observavit  fibrillas  carneas  Ranae  (Epist.  38) ; Piscium; 
Gadi  Morrhuae , Salmonis  Eperlani , Pleuronectis  Pla- 
tessae (Epist.  Phys.  2 , 16);  Crustaceorum : Astaei 
marini,  Crangonis  vulgaris,  Cancri,  (Epist.  36.  Epist. 
Phys.  8);  Araneae  (Epist.  37);  Insectorum:  Pulicis, 
Pediculi,  Culicis,  Muscae,  Apis  sylvestris,  Formicae, 
Cetoniae  auratae,  Dermestis  lardarii,  Apis  mellificae, 
Libellulae  (Epist.  37,  Epist.  Phys.  33,  11,  12,  35). 
Tradidit  etiam  musculos  exiles  cordis  Bovis,  Ovis, 
Anatis  Boschae,  Gadi  Morrhuae,  Linguae  Bubulae 
nec  non  tunicam  mediam  Intestinorum  ex  compluri- 
bus similibus  Fibrillis  carneis  constare  (Epist.  82) , et 
comperit  Diaphragma  Ovis  et  Bovis  partim  compo- 
situm esse  ex  tenuissimis  fibrillis,  quas  Tendines  vocat, 
partim  ex  membrana  fibrillis  interjecta , rugulis  exi- 
guisve  plicis  scatente ; quas  rugas  sive  plicas  propterea 
adesse  credidit , ut  Diaphragma , per  aeris  inspiratio- 
nem extensum , sese  rursus  contraheret.  (Phil.  Transact. 
Vol.  XXXII.  p.  411). 

(a)  In  carne  Bovis  (Epist.  35)  memorat,  figuram 
ejus  fibrillarum  non  esse  teretem , quamque  fibrillam 
variam  accipere  figuram,  et  omnes  arctissime  inter 
se  junctas  esse.  Sic  etiam  in  carne  Balaenae,  ubi 
formam  accipiunt  illae  fibrillae  hexagoni  irregularis 
(Epist.  Phys.  I.  fig.  1). 

( b ) De  crassitudine  illarum  fibrillarum  commemorat 
varias  observationes.  Primo  statuit  fibrillas  qarneas 
bubulas  in  Diametro  ToV o p-  Pol.  aequare ; etiam  com- 
parat fibrillarum  crassitudinem  cum  crassitie  capillo- 
rum comae  asciti tiae  suae,  et  judicat  quatuor  fibrillas, 
circa  diaphragma  Bovis  desumptas,  proxime  costae 
adjacentes,  saltem  crassitiem  unius  capilli  habere, 
(Epist.  35).  Se  porro  invenisse  profitetur,  fibrillas 
musculi , spuriis  costis  in  Bove  adpositi , aequales  esse 
nonae  parti  (J)  pili  Barbae,  si  tenuior,  vel  TV>  si  cras- 
sior fuerit  (Epist.  Phys.  3,6);  quam  mensuram  con- 
venire invenit  cum  mensura  fibrillarum  Cancri  (Epist. 
Phys.  8).  In.  prioribus  experimentis  comperit  fibrillas 
Bovis,  quas  improprie,  ut  mihi  videtur,  tunc  filamenta 
vocavit , vicies  quinquies  tenuiores  capillo  (Phil.Transact. 
Vol.  IX,  p.  121),  et  in  alio  loco  aequales  pilo  qui  in 
manu  crescit  (Phil.  Trans.  Vol.  XII , p.  889). 

(c)  Pro  certo  habuit  carneas  fibrillas  animalium, 
adolescentium  et  magnitudine  crescentium,  non  nu- 
mero , sed  magnitudine  adaugeri ; quod  etiam  proba- 
tum invenit  in  Perca  fluviatili:  nam  fibrillae  Percae 
novem  unciarum  crassitudine  quadruplo  superabant 
fibrillas  pisculentas,  ex  Percis  unciae  circiter  pondus 
habentibus  (Epist.  Phys.  2). 

( d ) Discrimen  crassitudinis  inter  fibrillas  carneas 
in  diversis  ejusdem  animalis  partibus  exstare,  in  non- 
nullis Piscibus  vidit,  in  Vacca  non  vidit.  Sic  fibrillae 
nonnullae  Gadi  Morrhuae  alias  quater  (Epist.  35)  aut 

et  quinquies  vicies  (Epist.  Phys.  16)  crassitudine  su- 
perabant. In  Pleuronecte  Platessa  autem  sexdecies 
(Epist.  Phys.  2).  ( e ) In  Vacca  nullum  omnino  dis- 
crimen crassitudinis  inter  fibrillas  diversarum  par- 
tium vidit  (Epist.  Phys.  6) ; in  musculo  autem  Psoa 
Bovis  erant  fibrillae  tenuiores  fibrillis  Muris,  (Epist. 
Phys.  6)  quibus , ut  infra  videbimus , eandem  crassi- 
tudinem adscripsit  ac  fibrillis  ex  aliis  partibus  Bovis 
desumptis.  Sic  etiam  exploravit  an  existeret  discri- 
men , quoad  crassitudinem , inter  fibrillas  in  diversis 
ejusdem  speciei  animantibus ; sed  nullum  invenit  in 
duabus  Vaccis,  altera  macriori,  altera  praepingui 
(Epist.  Phys.  II).  (/)  Judicavit  fibrillas  carnis  Ba- 
laenae (Epist.  Phys.  I.),  prope  caudam  desumptas, 
quadruplo  crassiores  esse  quam  fibrillas  alterius  Balae- 
nae , quam  aliquo  tempore  ante  oculis  lustraverat , et 
inde  concludit  fibrillas  Balaenae  ad  caudam  ideo  cras- 
siores esse  quam  alius  corporis  partis , quoniam  animal 
magnam  vim  exserere  debeat  ipsa  cauda.  Sed  nonne 
probabilius  hoc  discrimen  tribuendum  esset  diversae 
aetati  illarum  Balaenarum , quum , sicut  jam  supra 
vidimus , in  diversa  aetate  animantis  diversa  sit  cras- 
situdo fibrillarum  carnearum? 

(g)  Tandem  in  diversis  animalium  speciebus,  nul- 
lum discrimen  quoad  crassitudinem , in  fibrillis  carneis 
observare  potuit  Bovis , Ovis , Porci , Muris , Gallinae , 
Apis  sylvestris , (Epist,  Phys.  3,  6,  8,  10,  11,13,32). 
Carneae  autem  fibrillae  Pulicis  quadruplo  fere  tenuio- 
res erant  iis  Apis  Sylvestris,  Muscae  vulgaris,  nec  non 
Bovis  (Epist.  Phys.  11,  20 , 37).  Et  fibrillae  Muris 
carneae,  illis  Balaenae,  cujus  fibrillas  carneas  alterius 
Balaenae  fibrillis  quadruplo  subtiliores  esse  notaverat , 
crassitudine  nonnihil  cedebant  (Epist.  Phys.  16) ; contra 
memorat  se  observasse  carneas  nonnullas  Gadi  Morrhuae 

fibrillas,  octuplo  crassiores  carneis  Balaenae  fibrillis. 
Et  Eperlani  fibrillas  aeque  crassas  esse  ac  Balaenae 
illius,  crassioribus  fibrillis  praeditae  (Epist.  Phys.  2). 


adnotationes. 


Hist.  Steno  (i)  videtur  primus  fuisse,  qui  fibras  car- 
neas ex  minutissimis  fibrillis,  secundum  longitudinem  sibi 
mutuo  junctis,  constare  animadvertit;  quo  autem  modo  ad 
illam  notitiam  pervenerit  nullo  verbo  indicavit;  sed  Cl.  Muys(2) 
ex  plurimis  conclusit  ipsum  una  oculorum  acie  illud  inve- 
nisse. In  hac  tanta  rerum  subtilitate  primus  omnium  ocu- 
lorum infirmitati  Borellus  (3)  succurrit,  et  microscopiis 
adhibitis,  reperit,  fibras  carneas  ex  pluribus  fibrillis  subti- 
lioribus et  quidem  cylindraceis,  singulis  parallelo  situ  por- 
rectis, et  capilli  muliebris  crassitudinem  haudquaquam  su- 
perantibus, constare  (4).  Successit  in  hunc  deinde  laborem 
Leeuwenhoeckius , qui,  multo  excellentioribus,  quam  quae 
hactenus  innotuerant,  microscopiis  instructus,  in  rebus  na- 
turalibus, quae  subtilitate  sua  oculorum  aciem  effugiant, 
hoc  inaestimabili  visus  subsidio  scrutandis  aetatem  contrivit. 
Hic  igitur  vir  industria  clarus  ut,  repetita  in  dies  opera, 
comparato  sibi  observandi  habitu  feliciter  in  hoc  studio 
versatus  est,  sic  et  hoc  de  quo  agimus  inventum  magis 
magisque  excoluit  et  longe  ulterius  promovit.  Denique 
omnes  auctores,  quos  supra  pag.  7 memoravimus,  etiam  de 
hac  parte  bene  meruerunt. 


(1)  Elem.  Myol.  Specim.  p.  11. 

(2)  Investigatio  Fabricae  quae  in  partibus  Musculos  componentibus, 
exstat,  p.  153. 

(3)  De  Motu  Anim.  Part.  I.  Gap.  2.  Prop.  1. 

(4)  Muys.  1.  c.  p.  155. 

(«)  Hoc  in  genere  confirmatum  invenimus  a bene  multis. 
Sic  Cl.  Muys  (i^),  quum  inspexerit  singulas  fibrillas  a re- 
liquis semotas,  comperit  illas  esse  teretes,  seu  cylindraceas ; 
in  ipsa  aiitem  fibra  sitas  atque  ibi  inter  se  conjunctas,  raro 
cylindros,  frequenter  vero  prismata,  trigona,  tetragona, 
pentagona  atque  hexagona,  interdum  vero  mixtas  figuras, 
referre.  Prochaska  (2)  fibrillis  tribuit  figuram  polyedrae 
irregularis.  Vide  etiam  Bowman  Phil.  Transact.  i84o.  Tab. 
XVI.  f.  1. 

(F)  Ex  his  igitur  patet,  quoniam  ex  Leeuwenhoeckii 
sententia  crassities  pili  est  p.  Pol.,  crassitiem  fibrillae 
muscularis  variare  a toVo^  p.  P*  ad  2 tot  P*  P«  Recentiorum 
observatorum  de  his  fibrillis  mensurae  inter  se  differunt; 
quae  proxime  cum  Leeuwenhoeckii  mensuris  conveniunt 
sunt  mensurae  a Wagnero  (3)  institutae.  Hic  nempe  inve- 
nit diametrum  fibrillae  3^  ad  T2W  P*  P»5  Krause  (4)  hunc 
diametrum  invenit  o.oo38  ad  o.o3i2  p.  L. ; Treviranus 
o.oo44  ad  o.oo58  p.  L.  Schwann  o.o236  ad  0.0281  p.  L. 
et  Paget  (5)  6V  ad  T1Vo  P-  Poli.  Angi. 

(c)  Comprobarunt  hoc  Cl.  Muys  (6)  et  Prochaska  (7). 
Ille  quum  comparavit  fibrillas  Vituli  et  Agni  cum  Bubulis 
et  Ovillis  obtinuit  harum  diametrum  illis  duplo  passim 
esse  majorem.  Hic  Leeuwenhoeckio  assentiens  addit,  etiam 
ipsis  in  adultis  subjectis  nonnihil  eam  differre  debere,  cum 
et  horum  nonnulla  notabiliorem  prae  aliis  incrementi  gra- 
dum consequantur. 

( d ) Delineandas  curavit  Prochaska  (8)  duas  figuras, 
(Tab,  IV.  f.  3.  7.)  ex  quibus  luculenter  patet  Leeuwen- 


fl)  L.  c.  p.  23. 

(2)  De  Carne  Musculari  Tract.  p.  30. 

(3)  Lehrhuch  der  Phys.  Ed.  1.  § 349. 

(4)  Kostlin,  die  mikroskopische  Forschungen.  p.  153. 

(5)  Report  on  the  chief  results  obtained  by  the  use  of  the  Microseope 
in  the  Study  of  Human  Anatomy  and  Physiology.  p.  28. 

(6)  L.  c.  p.  29. 

(7)  L.  c.  p.  38. 

(8)  L.  c.  p.  120. 

hoeckium  recte  observasse.  In  media  Figura  3,  in  qua 
depicta  est  pars  carnea  Piscis  Siberii,  Glanis,  Germ.  Scha - 
de/if  videmus  fibrillas  tenuiores  quam  quae  supra  iufraque 
sitae  sunt,  quod  duplici  modo  explicari  posse  putat  prochaska  ; 
ait,  nimirum,  vel  re  ipsa  differunt  fibrae  (fibrillae)  muscu- 
lares in  hoc  pisce,  quoad  crassitiem,  vel  ob  decursum  ac 
directionem  inaequalem  fibrarum  sectio  supra  infraque  nimis 
oblique  pergens,  areas  nimis  magnas  fecit;  quae  in  sectione 
recte  transversa  minores,  ut  in  media  hac  figura  videre  est, 
factae  fuissent.  In  Fig.  7.  delineata  est  pars  carnea  Petro- 
myzontis  fluviatilis,  Germ.  Biskurn , ubi  etiam  videre  est 
discrimen  inter  fibrillas  quoad  crassitudinem. 

( e ) Cl.  Muys  (1)  in  eandem  rem  inquirens  neque  in 
Musculo  Psoa,  neque  in  aliis  partibus  observare  potuit, 
carneas  fibrillas  crassitudine  differre;  quod  de  Heyde  (2) 
comprobatum  invenit  in  Ove  et  Gallina;  et  Prochaska  (3) 
reperit  fibrillas  carneas  in  diversis  musculis  corporis  humani, 
quamvis  differant  plurimum  mole  ac  figura,  eandem  tamen 
habere  crassitudinem.  In  sphinctere  ani,  elevatoribus  ani, 
musculis  constrictoribus  Pharyngis,  musculis  Laryngis  et 
etiam  in  istis  qui  linguae  dicantur,  passim  tamen  notabiliter 
tenuiores  fuere. 

(y)  Prochaska  (4)  dicit  fibrillarum  muscularium  crassi- 
tiem in  diversis  hominibus  varietati  tamen  non  magnae  esse 
obnoxiam,  ita  ut  respondere  illa  diversitas  videatur  diverso 
incremento  totius  corporis.  Hinc  ii,  qui  majorem  incrementi 
gradum  adepti  sunt,  paululum  crassiores  habent  quam  alii, 
quibus  minorem  attingere  licuit;  propterea  etiam  Infantum 
fibrillae  musculares  eo  tenuiores  sunt,  quo  magis  a perfecto 
incrementi  gradu  distent. 

(g)  Pvecte  animadvertit  Prochaska  (5)  insuperabilem  dif- 
ficultatem se  offerre  ei,  qui  in  diversis  animalibus  fibrarum 

(1)  L.  c.  p.  164. 

(3)  Experimenta  circa  Sang.  missionem , fibras  motrices  etc.  p.  34. 

(3)  L.  c.  p.  113. 

(4)  L.  c.  p.  114. 

(5)  L.  c.  p.  38 

(fibrillarum)  muscularium  crassitiem  determinare  et  inter  se 
conferre  vellet.  Incerto  enim  tempore  varia  animalia  per- 
fectum incrementi  gradum  assequuntur,  neque  adeo  facile 
est  ea  in  hoc  incrementi  gradu  obtinere.  Ut  clare  propo- 
nere possit  crassitudinis  discrimen  fibrillarum  diversorum 
animalium,  pingendas  curavit  in  Tab  III  et  IV  multas  figu- 
ras, ex  quibus  patet,  fibrillas  Bovis,  Cervi  Elaphi,  Ovis, 
Suis,  Muris  Ratti,  eandem  fere  crassitudinem  habere  j dura 
Gadi  Merluccii  fibrillae  multo  crassiores  videantur.  Jam 
antea  Vir  Cl.  Muys  (i)  statuit  se  in  omnibus  quibus  usus 
est  Leeuwenhoeckius  animalibus,  et  in  pluribus  aliis,  de- 
texisse, fibrillas  eadem  crassitudine  praeditas  esse,  exceptis 
in  nonnullis  piscibus  v.  g.  in  Perca  et  Gado  Morrhua,  ubi 
in  aliis  crassiores  fibrillas,  in  aliis  rursus  arctius  compactas 
et  mullo  minus  discriminatas  eoque  difficilius  discernendas 
existere  vidit. 


§ 3.  De  Filis . 

Leeuwenhoeckius  ex  primis  suis  observationibus  mi- 
croscopicis  concludit  fibrillas  illas  carneas,  in  quibus 
(, h ) nullam  cavitatem  videre  potuit,  (Epist.  Phys.  19) 
constare  ex  globulis  bene  multis , quibus  singubs  glo- 
bulis crassitudinem  tribuit  millies  millenae  partis  arenae 
siliceae  (Phil.  Transact.  Vol.  IX.  p.  121. Vol.  XII.  p.  899). 
Sed  in  Epistola  35  , secus  esse  scripsit ; nimirum : has 
fibrillas  compositas  esse  ex  numerosis  fibrillis  minimis , 
quas  fila  (i)  vocat,  vide  Fig.  1 nopq . Hanc  ultimam 
observationem  per  plurimas  alias  confirmatam  invenit. 
Sic  v.  g.  comperit  fibrillam  carneam  Bubuli  musculi 
constitutam  esse  ex  centum  filis  juxta  se  invicem  por- 
rectis (&);  (Epist.  35)  vide  Fig.  2 ahcd.  Ex  similibus 


(1)  L.  c.  p.  26  etc. 

filis  (l)  etiam  efficiuntur  fibrillae  Muris,  Ovis,  Balae- 
nae, Ranae  (Epist.  Phys.  6.  1.  et  Epist.  38);  etiam 
Gadi  Morrhuae,  in  qua  3181  fila,  et  Pleuronectis 
Platessae , in  qua  300  unam  constituunt  fibrillam 
(Epist.  35.  Epist.  Phys.  2) ; tum  Cancri , Astaci,  Pulicis , 
Pediculi,  Culicis,  Muscae  (Epist.  36.  37.  et  Epist. 
Phys.  17.  11). 

(m)  Denique  tale  filum  carneum  ex  multis  minori- 
bus, in  vagina  inclusis,  componi  conjecit,  eo  potis- 
simum fundamento  innixus,  quod  existant  animalcula 
speciem  Anguillarum  referentia,  quae  tenuiores  sunt 
filis , ex  quibus  fibrillae  compositae  sunt , quae  tamen 
se  movere  possunt ; quapropter  necesse  est  ut  habeant 
nervos,  musculos,  imo  eandem  cum  magno  animali 
perfectionem  (Epist.  35). 


ADNOTATIONES. 


Omnes  fere  auctores  consentiunt  Roberto  Hookio  hono- 
rem competere,  quod  omnium  primus  filorum  existentiam 
probaverit;  anno  nimirum  1678  coram  Societate  Regia 
Londinensi,  et  publice  in  Epistola  ad  Leeuwenhoeckium  ( 1 ) 
demonstravit,  musculos  in  Astacis,  Cancris,  et  Crangonibus 
constare  ex  innumera  copia  exilissimorum  filorum,  capillo 
capitis  sui  ferine  centies  tenuiorum,  singulaque  haec  fila 
redimiculum  ex  margaritis  aut  coralliis  coalitum  figura  sua 
referre;  ita  ut  tenue  filum  (fibrilla)  hujus  musculi  magni- 
tudine ad  instar  capilli,  videretur  tanquam  monile  ex  parvis 


(1)  LEtlWENHOECKII  Epist,  36, 

margaritis,  pluribus  seriebus  juxta  se  positis  ac  conjunctis, 
constans. 

(Ji)  Jacquemin  (i),  Skey  (2),  et  Valentin  (3)  tribuerunt 
fibrillis  qua  udam  cavitatem  in  axi  sitam,  quae  contineret 
fluidum  gelatinosum.  Henle  (4)  tamen  fatetur  se  nunquam 
tale  quid  observasse,  exceptis  in  fibrillis  musculorum  em- 
bryonis, quod  a bene  multis  observatoribus  confirmatur, 
quando  ergo  fda  nondum  perfectam  suam  evolutionem  atti- 
gerint. Cum  Skey  et  Gerber  , Henle  (5)  etiam  assumit 
substantiam  medullarem  ( Mark-Substanz ) spatia  inter  fila, 
fibrillam  componentia  , replentem. 

(/)  Adhuc  inter  viros  doctos  multum  disputatur  de  in- 
tima structura  fibrillarum.  Omnes  autem  conveniunt  has 
ex  minoribus  partibus  constitutas  esse,  quae  jam,  ut  vidi- 
mus, auctoribus  ante  Leeuwenhoeckium  cognitae  erant. 
Sed  de  structura  harum  partium,  nempe  filorum,  diversae 
opiniones  prolatae  sunt,  quare  sufficit  praecipuas  nominare; 
sententiam  illam  Leeuwenhoeckii  priorem,  quam  postea 
reliquit,  amplexi  sunt  multi  observatores;  sic  Home  et 
Bauer  (6),  Milne  Edwards  (7),  Prevost  et  Dumas  (8) 
distincte  statuerunt,  haec  fila  ex  globulis  juxta  se  invicem 
positis  confecta  esse;  illos  secuti  sunt  inter  recentissiraos 
Krause  (9),  Jordan,  Lauth  (10)  Gerber;  quorum  prior 
formam  globulorum  sphaericam  esse  affirmat , qui  singuli 
globuli  diametrum  habent  0,0006- 0,0009”  et  per  fluidum 
limpidum,  tenax,  inter  se  conjuncti  sunt.  Schwann  (11) 

(1)  Isis  1835.  p.  437. 

(2)  Phil.  Transact.  1837.  p.  377. 

(3)  Mullek’s  Archiv.  1840.  p.  207. 

(4)  Henle,  Allgemeine  Anatomie.  p.  585. 

(5)  Henle  1.  c.  p.  585. 

(6)  Phil.  Transact.  1818,  1826. 

(7)  Memoire  sur  la  Structure  elemenlaire  des  principaux  tissus  orga- 
ni<jues  des  Animaux.  1823. 

(8)  Magendie,  Journ.  III.  1823.  p.  303. 

(9)  Handbuch  der  menschl.  Anat.  1833. 

(10)  Briins  , Lehrb.  der  allgem.  Anatomie.  p.  305. 

(11)  Mi3LLER’s  Elements  of  Physiology,  transi,  by  Dr.  Baly.  2 Ed, 
2 Yol.  p.  879. 

suis  observalionibus  contra  ad  conclusionem  perductus  est* 
nonnullas  fibrillas  constitutas  esse  ex  filis  varicosis,  alias 
vero  ex  filis  ubique  cylindraceis ; sic  omnes  musculi  volun- 
tati servientes , exceptis  qui  vesicae  sunt  urinariae , prae- 
diti erant  filis,  quae  offerebant  regulari  modo  intumescendas, 
Corallorum  adinstar,  quae,  secundum  Henle  (i),  sunt  cris- 
pationes  filorum,  quaeque  obscuriores  erant  quam  con- 
strictiones inter  illas  positae;  quam  speciem  filorum  Wag- 
nerus  (2)  etiam  invenit  in  corde  Vertebratorum,  et  in 
musculis  Insectorum,  Crustaceorum,  Arachnoideorum,  Cir- 
ripedium  et  Ficinus  f3),  in  toto  oesophago  usque  ad 
cardiam  Hominis,  nec  non  aliorum  Mammalium  et  in 
ventriculo  Avium;  quae  sententia  de  structura  filorum  mihi 
congrua  esse  videtur  ei  quam  primus  Hookius  protulit. 
Altera  species  Schwannii  ( 4 ) praecipue  ei  propria  videba- 
tur musculis  involuntariis  , ita  ut  totus  tractus  intestinalis , 
ad  anum  usque,  Vesica  urinaria,  Iris,  Uterus  Hominis , 
nec  non  Leporis  Cuniculi,  et,  secundum  Wagnerum, 
etiam  musculi  Molluscorum,  nec  non  Echinodermatum  effi- 
ciantur ex  filis  quae  nullam  habent  varicositatem  et  ubique 
sunt  cylindracea.  Hanc  sententiam  profitentur  Muller  et 
Bruns.  Secundum  Baly  (5)  fila  musculorum  vitae  orga- 
nicae in  corpore  humano  non  sunt  cylindracea  sed  plana, 
in  quibus  ad  certas  distantias,  continentur  corpora  parva, 
quasi  nuclei  cellularum.  Haec  fila  insuper  non  regulariter 
conjuncta  sunt  in  fibrillas  cylindraceas,  ut  in  musculis 
vitae  animalis:  quam  opinionem  Doct.  Henle  (6)  etiam 
proposuit  et  addidit:  se  has  species  filorum,  exceptis  in 
iis  jam  nominatis  musculis,  etiam  observasse  in  ducti- 
bus excretoriis  bilis,  succi  pancreatis,  salivae,  in  utero, 
vase  deferente,  vesica  seminali  nec  non  in  trachea  et  iu 


{I)  L.  c.  p.  583. 

(2)  Muller ’s  Archiv.  1835.  p.  318. 

(3)  Ficinus,  de  Fibrae  musc.  form.  et  struet.  Lips.  1836.  p.  13, 

(4)  L.  c.  p.  882. 

(5)  MullerV  Elem.  of  Physiology.  p.  882  adnot. 

16)  L,  c.  p.  577. 

ramulis  bronchiorum.  Tertia  sententia  quam  Leeuwen- 
hoeckius  protulit,  quod  nempe  fila  recta  et  aequalia  sint, 
a permultis  approbatur.  Conferre  debemus  Tab.  XIII. 
fig.  8.  quam  imprimendam  curavit  P.  D.  della  Torre  (i) 
et  Prochaska  in  Tab.  IY,  qui  viri  hanc  sententiam  amplexi 
sunt.  Valentin  (2)  et  Remak  (3)  illam  opinionem  etiam 
secuti  sunt,  quam  tamen  postea  (4)  ita  mutaverunt,  ut  fila 
inquiete  glabra  habeant,  dum  tantum  contractione  varicosi- 
tatem assumant,  ut  jam  Fontana  (5)  suspicatus  est. 

Treviranus  (6)  etiam  credit  fila  recta,  aequalia  sed  mol- 
lia, inelastica,  et  semper  pellucida  esse.  Corpuscula  autem, 
quae  aliquando  in  filis  contenta  videntur,  tantum  ab  externa 
parte  filis  adhaerere  putat;  quae  opinio  confirmari  videtur 
examine  musculorum  Insectorum,  Auctore  Ficino  (7)  filum 
recens  est  rectum,  post  mortem  tamen  delabitur  in  seriem 
globulorum;  etiam  incrispatione  aspectum  assumere  possunt, 
quasi  ex  globulis  composita  essent  fila.  Skey  (8)  fila  recta 
dixit,  sed  quae  saepius  impressiones  assumant  a striis  trans- 
versis vaginae,  qua  continentur.  Krause,  in  nova  editione 
compendii,  i84i>  fila  recta  et  glabra  declarat  et  putat  ad- 
spectum  varicosum  tantum  observari  incipiente  putredine. 
Ab  his  diversam  sententiam  communicavit  Bowman  (9) , quo 
auctore  fibrilla  directione  longitudinali  in  fila  dividi  possunt, 
directione  transversa  in  discos;  fila  et  disci  in  fibrilla 
integra  semper  simul  occurrunt;  striae  longitudinales  sunt 
umbrae  inter  fila,  striae  transversales  vero  umbrae  inter 
discos.  Tandem  Doct.  Barry  (10)  statuit  fibrillas  non  esse 


(1)  In  Nuove  Osservazioni  Microscopiche.  Cap.  IY.  Osserv.  41. 

(2)  Hecker’s  N.  Ann.  II.  1835.  p.  69. 

(3)  Muller’s  Archiv.  p.  187 , 1843. 

(4)  Berlin.  Encycl.  XXIY.  1840.  p.  212. 

(5)  Fontana  , Traite  sur  le  venin  de  la  vipere . p.  229. 

(6)  Beitrage  zur  Aufkliirung  der  Erscheinungen  und  Gesetze  des  orga- 
nischen  Lebens.  I B.  2 H.  1836.  p.  69. 

(7)  Figinus  1.  c.  p.  19. 

(8)  Philos.  Transact.  1837.  p.  376. 

(9)  Philos.  Transact.  1840.  p.  493. 

(10)  Philos.  Transact.  1842.  p.  99, 

teretes  et  varicosas,  sed  filamenta  plana  et  sulcata,  duobusque 
filis  spiralibus  composita , oppositas  sequentibus  directiones 
et  in  singula  circumvolutione,  in  puncto  quodam  sibi  decus- 
santes; quoniam  autem  singulum  filamentum  marginem  exte- 
riora versus  habet,  tantum  circumvolutiones  unius  fili  in 
conspectum  veniunt. 

(Jt)  Centum  fila  unicam  componunt  fibrillam  et  fibrillae 
crassities  media  secundum  Leeuwenhoeckium  est  xsVtr  P*  P» 
Si  centum  illa  fila  in  circulari  superficie  essent  posita,  exinde 
singulorum  filorum  crassitie,  computari  posset,  quam  autem 
non  determinavit  auctor.  Mensura  Wagneri  est  tjvvtf 
p.  P.  (i)  et  Paget  p.  P angi.  TnUo  (1 2 3 4)- 

(/)  Secundum  Prochaska  (3^)  numerum  filorum  carneo- 
rum in  diversis  fibrillis  varietati  obnoxium  esse  oportet; 
quum  fibrillae  ipsae  multum  crassitie,  diversis  in  animalibus, 
quin  imo  eodem  in  subjecto,  differant,  fila  (4)  autem  ipsa 
carnea  in  genere  in  omnibus  animalibus  aeque  crassa  esse 
videantur. 

(m)  Nullum  amplius  divisionis  ulterioris  vestigium  in  filis 
carneis  occurrit,  viris  doctis  Muys,  Prochaska,  Fontana 
aliisque  auctoribus. 


§ 4.  De  Rugis  transversis . 

(w)  Quum  fibrillas  carneas,  nec  non  pisculentas, 
longitudinaliter  porrectas  et  membranulis  privatas , con- 
templatus esset,  animadvertit  multas  corrugationes 
spirales,  quae  evanescebant,  extensis  fibrillis;  quae 
videtur  esse  ratio,  quare  corrugationes  nonnunquam 
figura  inter  se  differant , ut  Leeuwenhoeckio  apparuit 


(1)  Warner  1.  c.  parag.  349. 

(2)  Paget  1.  c.  p.  29. 

(3)  L.  c.  p.  47. 

(4)  L.  c.  p.  45. 

in  fibrillis  Gadi  Morrhuae,  nec  non  Pulicis  (EpisC 
36,  37).  Has  corrugationes  antea  statuit  circulares 
esse,  vide  Fig.  1 abcd , efghy  iklm , et  Fig.  3 abcd , 
efgh,  et  ex  globulis  confecta  (Epist.  35);  sed  dein 
distincte  vidit  cursum  earum  eSse  spiralem,  Fig.  4 ab, 
easque  similes  esse  filo  cuiquam  pertenui , sive  argenteo 
seu  aeneo  acui,  tali  modo  circumvoluto,  ut  inter 
singulas  circumvolutiones,  aliquanto  plus  spatii  reli- 
ctum sit,  quam  quod  crassitudini  fili  aequum  foret 
(Epist.  Phys.  12);  et,  quod  ad  structuram  harum 
corrugationum  attinet , revocat  suam  sententiam  prio- 
rem de  formatione  ex  globulis,  et  statuit  se  distincte 
vidisse  in  Gado  Morrhua  et  Cancro  illas  sese  exhibere 
tanquam  fibrillas  inter  se  implexas  (Epist.  36).  Vidit 
has  corrogationes  in  fibrillis  Bovis,  Ovis,  Balaenae, 
Ranae,  Gadi  Morrhuae,  Astaci,  Cancri,  Crangonis,  Apis 
sylvestris,  Pulicis,  Muscae,  Formicae,  Culicis,  Araneae 
(Epist.  35,  38,  82,  138,  et  Epist.  Phys.  1,  17,  37, 
11);  observavit  autem  illas  Insectorum  magis  con- 
spicuas esse,  iis  animalium  superiorum,  idque  ex  eo 
deducit,  quod  in  Insectis  singulae  fibrillae  seorsim 
propria  circum  amiciantur  membranula , adeoque  sin- 
gulae possint  vicem  praestare  musculi;  animalium 
superiorum  vero  fibrillae , ope  membranarum  ita  inter 
se  connexae  sint,  ut  ex  pluribus  fibrillis  unus  enascatur 
musculus  et  sic  fibrillae , quando  a se  invicem  sepa- 
rentur, passim  in  longitudinem  extendantur , ut  spi- 
rales rugae  prorsus  dispareant  (Epist.  Phys.  12).  Nu- 
merus illarum  rugarum  differt  in  diversis  animalibus; 
sic  erant  in  Rana  et  Mure , in  eodem  spatio , frequen- 
tiores  quam  in  Bove  (Epist.  38.  Epist.  Phys.  12).  In 
tenuissima  fibrilla  (filo)  Cancri,  centies  tenuiore  pilo 
barbae,  has  corrugaliones  etiam  observavit  (EpisC 
Phys.  8). 

ADNOTATIONBS. 


(n)  De  rugis  transversis  recentiores  auctores  inter  se 
differunt.  Secundum  Prochaska  (i)  nil  aliud  sunt,  quam 
profundiora  vestigia  a vasis,  nervis  et  filis  cellulosis,  fibram 
circumdantibus,  et  ejus  vaginam  perreptantibus,  impressa. 
Secundum  alios  auctores,  ut  Fontana  (2),  Schwann  (3), 
Muller  (3),  Bruns  (4)>  rugae  transversae  producuntur 
a serie  filorum  varicosorum,  sibi  paralleliter  appositorum. 
Treviranus  (5),  Ficinus  (6),  Berres  (7),  Prevost  (8), 
Turpin  (9)  aliique  contra  illas  adscribunt  rugis  transversis 
membranae  externe  fibrillas  circumdantis.  Wagner  (10), 
Valentin  et  Henle  (11)  certam  opinionem  non  produnt; 
sed  sententiae  Schwannii  favere  videntur.  Mande  (12)  tri- 
buit rugas  transversas  filo  cellulari,  fila  muscularia  in  fibril- 
lam conjuncta  spiraliter  circumdanti;  ubi  hujus  ergo  fili 
margines  sibi  incumbunt,  oriuntur  rugae  nigrae ; spatia  inter- 
media inter  rugas  nigras,  sive  rugas  albae , sunt  filum  ipsum. 
Sententias  ab  hac  parum  diversas  antea  jam  communicave- 
runt Raspail  (i3)  et  Skey  (i4)* 


(1)  L.  c.  p.  51. 

(2)  Fontana  1.  c.  p.  229. 

(3)  Muller’s  Physiol.  p.  879  , 880 

(4)  Bruns  1.  c.  p.  304. 

(5)  L.  c.  p.  71. 

(6)  L.  c.  p.  22. 

(7)  Microsc.  Anat.  1836.  Tab.  YI.  lig.  27. 

(8)  Ann.  des  Sc.  nat.  2.  Ser.  YIII.  1837.  p.  318. 

(9)  MandLj  Anat.  Microsc.  1838.  p.  9. 

(10)  Wagner  1.  c.  p.  427. 

(11)  Henle  1.  c.  583. 

(12)  Mandl  1.  c.  p.  14. 

(13)  Raspail  j Syst.  de  Chim.  organ.  2<*e  Edit.  § 1569, 

(14)  Skey  1.  c.  p.  376 

Secundum  Barry  (i)  striae  obscurae  longitudinales  » 
sunt  spatia  (verosimiliter  fluido  quodam  impleta)  inter  mar- 
gines filamentorum  planorum,  ex  duobus  filis  spiralibus 
compositorum  et  striae  transversae  obscurae  sunt  spatia 
inter  circumvolutiones  horum  filorum  spiralium ; si  autera 
striae  longitudinales  obscurae  sunt  spatia  inter  margines 
filamentorum  planorum  , sequitur  strias  longitudinales  luci~ 
das  esse  margines  ipsos  horum  filamentorum;  et  si  striae 
transversae  obscurae  sunt  spatia  inter  circumvolutiones 
filorum  spiralium,  striae  transversae  lucidae  sunt  neces- 
sario partes  ipsae  horum  filorum  spiralium,  quae  in  oculum 
incurrunt. 


§ 5.  De  actione  fibrillarum . 

(0)  Primo  memorat  Leeuwenhoeckius,  se  in  parva  por- 
tione carnis  Apis  sylvestris,  sub  microscopio  obser- 
vasse, quoclsi  contractiones  sive  rugae  annulares  in 
fibrillis  observentur,  tunc  musculos  ipsos  et  singulas 
musculorum  fibrillas,  motus  et  actionis  omnis  expertes, 
quiescere;  cum  vero  musculi  ad  motum  excitantur, 
vel  sese  in  longitudinem  explicant,  tunc  annulares 
fibrillarum  corrugationes  evanescere  (Epist.  Phys.  11). 
Postea  tamen,  quoniam  suam  sententiam  de  rugis, 
ut  jam  vidimus,  mutaverit,  animadvertit  quod  exten- 
siones vel  contractiones  cochleae  vel  spirae  figuram 
imitentur  (Epist.  Phys.  16).  In  lingua  Bovis  contra, 
motus  musculorum  is  est,  ut  vel  figuram  rectam  vel 
flexuosam  accipiant  (Epist.  82). 


(1)  PhiL  Transact.  1842.  p.  100. 

4DN0TAII0NES. 


(o)  Auctor  noster  videtur  hic  in  errorem  incidisse;  nam 
magis  naturae  consentaneum  fuisset,  si  praesentiam  ruga- 
rum motui  fibrillarum  tribuisset,  dum  per  relaxationem 
iterum  evanescant.  Ex  ejus  experimentis  microscopicis  patet 
tamen,  eum  observasse  duas  rationes,  quibus  musculi  con- 
trahi possunt:  unam  nempe  per  rugas  , alteram  vero  per 
flexiones . Ultimam  hanc  opinionem  etiam  Prochaska  (i) 

professus  est,  et  conatus  eam  sic  explicare,  quod  vasa 
inter  fibrillas  musculares  et  fila  carnea  intercurrentia,  hu- 
moribusque plus  minusve  turgida,  (tam  fila,  quam  fibrillas 
musculares  a se  invicem  removeant,  et  cum  hoc  fiat  al- 
ternis in  locis  in  serpentinos  flexus  cogant.  Galvanismi  ope 
Prevost  et  Dumas  (2)  observarunt  hanc  crispationem  fi- 
brillarum musculorum  in  musculo  contrahente  (Zig  Zag), 
quod  contenderunt  unicum  et  essentiale  phenomenon  con- 
tractionis muscularis  esse.  Lauth  (3)  praeterea  observavit, 
leviore  Galvanismi  fluxu  in  musculum  agente,  solummodo 
abbreviationem  fibrillarum  absque  crispatione  (Zig  Zag). 
Superficies  fibrillae  tunc  in  toto  ambitu  retulit  rugas  trans- 
versas j quas  etiam  in  fibrillis  crispatis  seorsum  ab  hac 
flexione  observavit,  quae  est  altera  Leeuwenhoeckii  opinio. 
Explicat  Lauth  hanc  contractionis  speciem  ex  majori  mutua 
approximatione  globulorum,  qui  fibrillam  componunt,  quam 
per  se  sequebantur  vaginae  corrugationes ; cui  opinioni 
assentire  videntur  Muller  (4)  et  Treviranus  (5).  Doc- 


(1)  L.  c.  p.  72. 

(2)  Journal  de  Physiol.  III.  p.  311. 

(3)  Muller’s  Archiv.  1835.  p.  4. 

(4)  Muiier’s  Elem.  of  Phys.  p.  888. 

(5)  L.  c.  r.  71. 

fissimus  Allen  Thomson  (i)  et  Bowman  (2)  contenderant 
praesentiam  crispationum  angulosarum  tribuendam  esse  rela- 
xationi fibrillae  nuper  contractae  et  nondum  retractae  a fibril- 
lis antagonisticis,  vel  quarum  extremitates  a se  invicem  du- 
cuntur contractionibus  aliarum  fibrillarum.  Valentin  (3) 
tamen  explicationem  quandam  intermediam  excogitavit,  et 
putat  productionem  flexurarum  fibrillarum  pendere  a vario 
gradu  contractionis;  vulgarem  et  moderatam  musculorum 
contractionem  credit  effici  a motu  vermiculari,  celeriter  totam 
fibrillae  longitudinem  percurrente , et  ea  actione  strias  trans- 
versas propius  ad  se  invicem  accedere.  Sed  quando  con- 
tractio major  est,  credit  inflexiones  geniculatas  (Zig  Zag) 
produci,  easque  eo  acutiores  et  propinquiores,  quo  vehe- 
mentior  sit  contractio. 

Remak  (4)  motus  posuit  duos,  quorum  alteram,  qui  post 
stimulum  oritur,  et  statim  illo  remoto  quiescit,  motum  singu- 
larem, (mouvement  simple)  vocat,  alterum  motum  resurgentem 
(mouvement  de  va  et  vient),  qui  vel  sine  stimulo  vel  etiam 
hora  post  admotum  stimulum,  in  eadem  fibrilla  observatur. 
Variae  species  motus  resurgentis  se  manifestant  forma  vel  motus 
serpentis  (Kriechende) , vel  undulantis  ( Welle nformig) , vel 
peris taltici  (Wiirmformige),  vel  anguillularis  (Schiangende 
oder  Zick  ZaeJd). 

Motus  serpens  est  frequentissimus  et  constat  contractioni- 
bus fibrillarum  tardis  et  regulariter  periodice  recurrentibus» 
In  hac  actione  striae  transversae  sibi  appropinquantur  et 
a se  invicem  recedunt;  diametra  autem  linea  transversa  fibril- 
lae nullam  subit  mutationem.  I11  motu  undulante  etiam  linea 
transversa  fibrillae  contractionis  particeps  est  et  superficies 
fibrillae  monstrat  motum  undulatorium ; striaeque  longitu- 
dinales varias  distantias  servare  videntur.  Motus peristalticus 
a motu  ejusdem  nominis  intestinorum  tantum  differt  majori 


(1)  Muller  I.  c.  p.  887  adnot 

(2)  L.  c.  p.  492. 

(3)  De  Functionibus  Nervorum , p.  132. 

(4)  Muller’s  Archiv.  1843.  p.  182  et  se<j<j. 

aequalitate  undarum , quoad  extensionem  modumque  que 
sese  excipiant,  nec  non  constrictionibus  altioribus.  Nume- 
rus contractionum  fibrillae  in  postremis  duobus  motubus  est 
decem  ad  triginta , quaque  minuta.  In  motu  anguillulari 
undae  sibi  tanta  celeritate  excipiunt,  ut  numeratio  diffi- 
cillima est;  plerumque  plures  quam  sexaginta  quaque  mi- 
nuta observabantur.  In  tribus  prioribus  speciebus  undae 
fibrillarum  proxime  positarum  plerumque  eandem  servant 
directionem,  in  quarta  vulgo  variam.  Motus  vulgo  repente 
desinit  et  raro  gradus  majores  in  inferiores  transeunt.  Certo 
tempore  post  mortem  vulgo  in  omnibus  locis  diaphragmatis 
idem  gradus  motus  observatur;  gradus  motus  autem  non 
semper  convenit  cum  tempore  post  mortem  animalis.  Nunc 
statimpost  mortem  debiliores,  nunc  die  post  mortem  fortio- 
res occurrunt.  Motus  anguillularis  vulgo  statui  recenti 
proprior  est.  Interdum  in  statu  recenti  desideratur  motus 
resurgens j quando  fibrillae  vehementer  contractae  videntur. 
Extensione  protracta  partis  diaphragmatis , vel  pressione 
partis  excisae , motus  resurgens  producitur.  Post  duodecim 
vel  viginti  quatuor  horas,  motus  resurgens  in  aliis  locis 
ejusdem  diaphragmatis  observatur  etiam  sine  extensione  vel 
pressione. 


§ 6.  De  Tendinibus. 

(a)  Rejiciens  priorem  sententiam  fibrillas  e tendi- 
nibus  enasci , contrariam  opinionem  protulit : tendines 
a musculis  diversos  esse  et  neque  tendines  ex  fibrillis, 
neque  fibrillas  ex  tendinibus  prognatas  esse , sed 
formationem  amborum  uno  eodemque  tempore  locum 
habere  et  simul  eos  increscendo  augeri  (Epist.  Phys, 
15,  16). 

( b ) In  structuram  tendinum  Bovis,  Ovis,  Galli- 
nae , Leporis , Balaenae , Muris , Ostreae  edulis , Mytili 

edulis,  Gadi  Morrhuae,  Culicis,  Muscae,  inquisivit 
auctor  et  invenit  illos  constare  ex  tendinibus  minoribus 
et  minimis  (Epist.  Phys.  14,  11,  16,  15,  12,  33. 
et  Epist.  111). 

Sic  constabant  illae  partes , quas  in  tendine  carnis 
Balaenae , Fig.  5 ab,  observaverat , ex  aliis  particulis 
tenuibus  et  oblongis  rectaque  lined  protensis , quibus 
madefactis  contrahebantur  particulae  illae,  ante  recta 
linea  protensae,  in  rugas  (Epist.  Phys.  11).  Partibus 
tendineis  in  Epist.  Phys.  19,  nullam  cavitatem  tribuit ; 
sed  in  Epist.  Phys.  46 , statuit  se  errasse  et  in  ten- 
dine Ovis  vidisse  omnes  tendineas  partes  cavas  (c)  esse, 
in  qua  cavitate  continetur  materies  limpida  ac  vis- 
cosa. Tendo  Muris  crassitudinis  digiti  observatus 
apparuit  ei  ex  multis  perexilibus  filamentis,  pilo  haud 
crassioribus,  constitutas  esse;  quae  filamenta,  seu 
fibrillae , iterum  compositae  erant  ex  centum  tenuis- 
simis staminibus  (fila)  (Epist.  Phys.  14).  ( 'd ) Hi  ten- 

dines non  constant  solis  membranis,  sed  eorum  ro- 
bur tribuendum  est  longis  expor rectisque  staminibus 
(Epist.  Phys.  47) ; quae  stamina  in  Musca  et  Balaena 
ejusdem  sunt  crassitudinis  (Epist.  Phys.  11,  29). 
(e)  Tendines  etiam  praediti  sunt  rugis,  seu  con- 
tractionibus, quae  in  Balaena,  Bove,  Gallina,  Mure, 
sunt  spirales:  Fig.  6 ah  (Epist.  Phys.  14,  12,  15, 
16,  37).  In  Ostrea  eduli,  et  Mytilo  eduli,  Fig.  7 
ahcdefghi , contra  vidit  contractiones  non  fieri  cir- 
cumvolutando, sed  complicando , veluti  charta  utrin- 
que  complicata  (Epist.  Phys.  33).  Minutissimum  fila- 
mentum tendineum,  in  quo  observavit  illas  contra- 
ctiones spirales,  erat  centies  capillo  (/)  tenuius  (Epist. 
Phys.  20). 

ADNOTATIONES. 


(#)  Haec  opinio  nostri  auctoris  jam  patet  vera  esse, 
quando  tum  diversam  structuram  harum  partium  considera- 
mus, tum  inter  se  comparamus  modum  diversum,  quo  in 
statu  embryonis  evolvuntur  musculi  et  tendines  ; de  qua  re 
conferri  meretur  Kostlin  in  ejus  opusculo  (i). 

(£)  Observationes  Leeuwenhoeckii  de  hac  parte  a bene 
multis  viris  confirmantur.  Inter  eos , qui  diversam  opinionem 
protulerunt,  nominare  debemus  Baglivium  (2),  statuentem 
tendines  constare  fibris  aequalibus , quae  neque  paralle- 
lae, neque  rectae  sunt,  sed  tali  modo  inter  se  mixtae,  ut 
similitudinem  habeant  chartae  humidae.  Monro  putavit 
tendines  formari  ex  ultimis  finibus  nervorum  , et  Mascagni 
ex  finibus  vasorum  lymphaticorum;  dum  Milne  Edwards  (3), 
qui  tendines  maceratos  observavit,  claro  adhibito  lumine, 
structuram  globosam  iis  tribuit;  cui  viro  assentire  videtur 
Arnold  (4).  Fontana  (5)  tamen  tendines,  ita  ut  Leeuwen- 
hoeckius  , constare  declaravit  ex  ingenti  numero  fasciculorum 
minorum  tendinum  (faisceciux  pvimitifs)  , qui  iterum  ex 
partibus  tendinosis  ( cjlindres  tendineux  primitifs)  compo- 
siti sunt;  has  partes  minimas,  quas,  ut  Doctissimus  Bruns, 
fila  vocari  velim,  nullo  modo  in  minores  dividere  potuit; 
addit  illa  fila  per  totum  tendinem  percurrere,  regulariter 
undulata  (6) , ubique  aequalia , neque  ex  vesiculis , neque 
ex  globulis  formata , et  in  omnibus  tendinibus  animantis 
ejusdem  crassitudinis  esse.  Huic  auctori  favere  videntur 


(1)  Die  mikroskopischen  Forschungen  im  Gebiete  der  menschlicben 
Physiologie.  Paragr.  74  et  93. 

(2)  Opera  omnia.  Lugd.  Bat.  1704. 

(3)  Annales  des  Sciences  naturelles.  1826. 

(4)  Handbuch  der  Physiolog.  1836. 

(5)  L.  c.  p.  222  etc. 

(6)  Vide  Tabui.  VI.  fig  2 in  opere  cit. 

iere  omnes  observatores  recentiores;  sic  Krause  (i)  dicit 
sila  esse  cylindrica,  laevia,  longissima,  leviter  undulata, 
nec  non  paralleliter'  currentia  et  per  telam  cellulosam  in 
fasciculos  conjuncta.  Conferantur  etiam  Jordan  (2) , 
Gluge  (3),  Bruns  (4),  Eulenberg  (5).  Ab  bac  tamen 
opinione  Treviranus  (6)  in  eo  differt,  quod  in  statu  na- 
turali bis  filis  cursum  rectum  tribuat,  quae  in  alcobole  posita, 
fiunt  limpida  nec  non  undulata. 

(c)  Contra  ultimam  Leeuwenhoec&ii  opinionem,  jam  dis- 
tincte dixit  Fontana  (7  j,  fila  esse  solida  i.  e.  neque  va- 
sculosa neque  cava,  quod  a recentioribus  comprobatur  (8). 

( d ) Quod,  ut  jam  vidimus,  recentiorum  sententiis  ap- 
probatur. 

(e)  Has  rugas  spirales  etiam  observavit  Fontana  (9)  et 
in  tendinibus  majoribus,  et  in  filis;  sed  illas  adseripsit  illu- 
sioni opticae,  natae  ex  cursu  unduloso  filorum.  Mandl(io) 
ei  assentire  videtur,  sed  putat  etiam  plicas  vaginae  circum- 
vestientis suas  agere  partes  in  producendis  bis  rugis;  imo 
non  alienus  videtur  ab  opinione,  tale  filum  spirale  et  ten- 
dines circumdare  quale  fibrillis  musculorum  circumjectum 
putat. 

(f)  Ex  bis  igitur  patet,  partes  tendinum  minimas  crassi- 

tiem  babere  diversam,  a ad  P*  seu  ^ere 

— soxnr  bneae.  Apud  recentiores  tamen  etiam  magnum 
discrimen  quoad  mensuram  invenimus;  sic  Krause,  in  suo 
compendio,  prima  Editione,  statuit  -533 — p.  L.  et  in 
altera  Editione  xuVir — irtiotr  P*  L.  esse  diametrum  filorum 


(1)  Handbuch  der  Anat.  1 Edit. 

(2)  Muller’s  Archiv.  1834. 

(3)  Observ.  nonnul.  Microsc.  1835. 

(4)  L.  c.  p.  294. 

(5)  De  Tela  Elastica.  1830. 

(6)  Beylrage.  B.  I.  H.  2.  p.  80. 

(7)  L.  c.  p.  223. 

(8)  Kostlin  1.  c.  paragr.  72. 

(9)  L.  c.  p.  202. 

(10)  L.  c.  p.  156. 

exilissimorum.  Wagnerus  (i)  praebet  p.  L.  et 

JoRDAN  (2)  et  Gi.UGE  (3)  TsW  P*  L. 


§7.  De  vaginis  Musculorum  et  Tendinum . 

(a)  Fibrillae  carneae,  nec  non  pisculentae,  inclu- 
sae sunt  membranulis,  quae  sibi  invicem  intextae 
sunt,  haud  aliter  quam  retis  fila,  cujus  singula 
foramina  singulas  fibrillas,  carneas  tubi  instar,  ca- 
perent ; unde  fit , ut  musculi  carnei  omnino  et 
perfecte  inter  se  connectantur  (Epist.  Phys.  3,  6). 
Hae  membranulae  luculenter  in  oculos  incurrant, 
quando,  ut  in  Balaena  (Epist.  Phys.  1.  fig. 3)  ostendit 
Leeuwenhoeckius  , lamella  carnis  transversim  perscissa , 
ante  madefacta , sensim  exsiccatur ; quo  fit , ut  parti- 
culae contentae  ita  sese  contrahant , ut  quaquaversum 
membranulis  amictae  appareant;  dum  membranulae, 
quae  omnes  inter  se  conjunctae  sunt,  contrahi  non 
possunt:  Fig.  8 ab.  In  permultis  animalibus  descri- 
psit has  membranas.  Sic  in  Bove,  Ove,  Mure,  Balae- 
na , Gallina , Gado  Morrhua , Pleuronecta  Platessa , 
Perca,  Astaco  (Epist.  35.  Epist.  Phys.  3,  6,  7,  28,  11). 
His  membranulis  fibrillas  carneas  permeantibus  variis  in 
locis  insident  particulae  adiposae  (b) , magno  numero 
coacervatae,  quae  ibi  formatae  singulas  fibrillas  car- 
neas, a se  invicem  non  distantes  nisi  quantum  capillus 
crassus  est , separant , eoque  amplius  inter  se  distant , 
quo  major  ibi  partium  adiposarum  copia  congeratur; 


(1)  Lehrb.  der  vergleichenden  Anat.  p.  60. 

(2)  Mtjller’s  Arehiv.  1834. 

{3)  L.  c. 

quod  dum  pluribus  in  locis  contingit,  necesse  est 
corpora  in  majorem  crassitudinem  extumescere  (Epist. 
Phys.  6,  11).  Membranulae  singulas  fibrillas  inves- 
tientes tam  tenues  sunt,  ut,  tametsi  expolitissimo  usus 
sit  microscopio , visum  tamen  saepe  effugerint , adeo- 
que  nullae  extensionum  et  corrugationum  notae  in 
illis  observari  potuerint ; in  majoribus  membranis  au- 
tem magnam  copiam  illarum  observavit  (Epist  Phys.  17). 
Fibrillae  carneae  Cetoniae  auratae,  nec  non  Dermestis 
lardarii,  non  eodem  modo  obvolvuntur  communi 
membranula ; sed  singulae  sunt  sejunctae  et  peculiari 
cute  circumtectae  (Epist.  Phys.  12). 

(c)  Ut  fibrillae  carneae  et  pisculentae  membranis 
abducuntur,  sic  etiam  in  parte  tendinis  Bovis  trans- 
versim  perscissa,  quae  crassitudinem  habuit  digiti, 
contemplatus  est  Leeuwenhoeckius  ingentem  copiam 
membranarum  in  perexiguos  ramulos  sese  dividentium 
et  partes  tendinum  minores  obtegentium  (Epist.  Phys. 
14,  20,  33j;  quae  membranulae  ita  connexae  iis  sunt 
quae  fibrillas  carneas  obducunt , ut  Leeuwenhoeckius 
non  dubitaverit  quin  eaedem  essent?  Partes  adiposas 
etiam  observavit  inter  membranulas,  tendines  obtegen- 
tes, ita  ut  partes  ipsius  tendinis  tanto  spatio  a se  invicem 
distarent,  quantum  tres  pili  barbae  implent  (Epist. 
Phys.  33).  ( d ) Hae  membranulae  valde  necessariae 

sunt  ad  roborandas  fibrillas  carneas,  nec  non  tendi- 
neas ; ad  tuendas  illas  contra  frictionem , qua  corpora 
passim  per  motum  et  pressionem  afficiuntur,  et  ad 
nutritionem  facili  tandam  (Epist.  Phys.  16). 

ADNOTATIONES. 


(a)  Hanc  descriptionem  vaginae  fibrillarum,  a nostro  auc- 
tore propositam,  omnes  Observatores  sanxerunt.  Prochaska  (i) 
bis  verbis  accuratissime  de  vagina  loquitur:  «Externa  illa 
musculi  vagina  non  solummodo,  dimittendo  intra  musculi 
ventrem  sepimenta,  eundem  in  crassiores  lacertos  dividit, 
bisque  externas  vaginas  suppeditat;  verum  etiam  ex  ipsis 
bisce  majorum  lacertorum  vaginis  septula  intra  lacertos 
amandat,  quibus  majores  lacerti  seu  fasciculi  dividuntur  in 
minores,  et  hi  rursus  in  minores,  donec  tandem  ad  mini- 
mum fasciculum  (fibram),  qui  ex  plurimis  fibris  (fibrillis) 
muscularibus  componitur,  deveniatur.  Ab  hujus  ultimi 
fasciculi  externa  vagina,  intra  fibras  musculares  (fibrillas), 
fila  cellulosa  ac  vasculosa  sese  demergunt,  easque  perrep- 
tant, et  tandem  singulis  fibris  muscularibus  (fibrillis)  pro- 
prias vaginas  construunt.  Qua  itaque  de  causa  singulae 
fibrae  musculares  (fibrillae)  non  minus  sua  propria  vagina 
gaudent,  quam  quidem  musculus  ipse”.  Conferantur  etiam 
Bruns  (2)  et  Henle  (3). 

(b)  Hae  partes  adiposae  fere  in  omnibus  telis  cellulosis 
inveniuntur;  sic  etiam  in  tela  musculari.  Conf.  Bruns  (4). 

(c)  Tendines  eodem  modo  in  partes  minores  dividi  per 
vaginam,  pauculo  adipe  repletam,  comprobarunt  recentiores. 
Conf.  Sebastian  (5)  et  Hildebrandt  (6). 

(d)  Sic  Cl.  Sebastian  (7)  princeps  officium  hujus  telae 
esse  statuit,  omnibus  partibus  suam  definitam  firmitatem 


(1)  L.  c.  p.  5. 

(2)  L.  c.  p.  309. 

(3)  L.  c.  p.  602. 

(4)  L.  c.  p.  31. 

(5)  Physiol.  general.  Edit,  prima,  p.  139. 

(6)  Anat.  des  Menschen , 4 Ed.  cur.  Webero. 

(7)  L.  c.  p.  114. 

impertiri;  verum  ut  omnibus  partibus  suam  soliditatem  con- 
ciliat, ita  vicissim  earum  mobilitatem  conservat;  denique 
figurae  partium  et  flexiones  unice  ab  hac  tela  definiuntur. 


§ 8.  De  conjunctione  inter  fibrillas 
musculares  et  'partes  tendineas . 

Antea  putavit  Leeuwenhoeckius  fibrillas  musculares, 
sensim  sensimque  (a)  tenuiores  factas , tandem  desinere 
in  membranas  musculos  obvestientes , vel  in  tendinem 
(Epist.  35 , 37) ; dein  autem  hanc  sententiam  revoca- 
vit , et  in  Epist.  1 5 ipse  se  fatetur  errasse  et  persuasum 
sibi  esse , fibrillas  musculares  (b) , eandem  crassitiem 
servantes,  membranarum  ope,  ab  una  saltem  extremitate 
tendinibus  adhaerere;  et  si  altera  extremitas  tendini 
nulli  affigatur,  tunc  affigetur  membranae  musculum 
involventi  vel  etiam  membranae  musculi  interiora  per- 
vadenti (Epist.  Phys.  16).  Observavit  connexionem 
tendineas  partes  inter  et  fibrillas  musculares  in  Muribus 
(Epist.  Phys.  15).  Sic  v,  g.  in  Metatarso  invenit  duo- 
decim tendines , quorum  sex  a superiore  parte  infe- 
riorem versus  descendebant  et  sensim  tenuiores  fie- 
bant ; caeteri  contra  sex  ab  inferiori  superiorem  versus 
adscendebant ; quod , quo  magis  fieret , eo  etiam  eva 
debant  tenuiores.  Circum  hos  tendines  insertae  erant 
(membranarum  nempe  ope)  fibrillae  carneae,  quae 
confertissimo  ordine  juxta  se  invicem  erant  dispositae 
et  tendinibus  adjacentibus  affixae , ita  ut  tendines  ad- 
scendentes  et  descendentes  continua  fibrillarum  con- 
junctione inter  se  colligarentur,  Fig.  9 ab , ef , cd . 
Haec  conjunctio  non  fiebat  ad  angulum  rectum , sed 
tali  modo,  ut  ex  fibrillis  oblique  descendentibus  an- 
gulus internus  45  graduum  oriri  videretur;  eadem 

erat  etiam  cOnjunctio  reliquorum  tendinum  cum  fi- 
brillis. Tendinem  comparavit  cum  caudice  arboris; 
quemadmodum  ex  caudice  ramus  progerminat,  qui 
iterum  sese  in  varios  ramos  dividit , et  supra  primum 
ramum  alii  rami  enascuntur , in  varios  itidem  mino- 
resque ramos  sese  spargentes,  sic  etiam  perficitur 
structura  musculorum;  hoc  tamen  discrimine,  quod 
rami  arborum  fines  suos  habeant,  fibrillae  vero,  ut~ 
pote  quae  aliis  partibus  adhaereant , finis  omnis  sint 
expertes.  Nam  observavit  perexilem  tendinem  a ma- 
jori tendine  quasi  sponte  discedere  et  fibrillis  quibus- 
dam carneis  obsitum  esse,  quae  caro,  in  una  mole 
collecta , centuplo  et  amplius  crassior  erat  ipso  tendine. 
Tum  paulo  ulterius  iterum  tenuis  tendo  a majore 
tendine  discedebat,  haud  minori  fibrillarum  numero 
stipatus,  Fig.  10  ahcd , eademque  ratione  rem  ad 
finem  usque  majoris  tendinis  sese  habere  existimavit. 
Porroque  vidit  tendines  sensim  sensimque  tenuescentes 
duabus  tantum  vel  tribus  fibrillis  stipatos  esse  et  tan- 
dem tendineam  eorum  substantiam  quasi  desinere  in 
fibrillam.  Has  observationes  comprobatas  invenit  in  Mus- 
tela Putorio.  Nonnunquam  animadvertit  in  dissecando 
musculo , duas  fibrillas  carneas  circiter  in  media  lon- 
gitudine connecti  cum  fibrilla  tertia;  quin  etiam 
semel  tres  fibrillas  in  aliam  vidit  coire  fibrillam  car- 
neam , quam  connexionem  tamen  suspicatus  est  locum 
habere  per  membranas,  fibrillas  illas  circumplectentes, 
quae  ob  tenuitatem  oculorum  aciem  effugiunt  (Epist, 
Phys.  15). 

Ex  hac  ratione  conjunctionis  fibrillas  carneas  inter 
et  partes  tendineas , secundum  auctorem  nostrum 
patet,  quodsi  vis  aliqua  inferatur  tendini,  hanc  ad 
omnes  redundare  fibrillas,  ob  continuam  adhaesionem, 

et  per  has  fibrillas  iterum  transferri  ad  alios  tendines 

adjacentes  iisque  annexos  (Epist.  Phys.  15);  et  si  mo- 
tus quis  vel  tendini  vel  fibrillis  imprimatur  totum  mus- 
culum commoveri,  eodem  modo  ac  si  caudex  grandis 
vegetaeque  arboris  manu  percutiatur , quo  motu 
exiguo  fit,  ut  cuncti  arboris  rami  commoveantur  et 
contremiscant.  Experimenta  instituit  in  funibus  ( trek - 
touw) , et  haec  transtulit  ad  tendines  ac  fibrillas  ma- 
joris musculi  Bovis;  unde  conclusit  argumentum, 
tendines  illos  atque  fibrillas  dum  vim  patiuntur  maxi- 
me urgeri  in  medio,  adeoque  primas  contractiones  et 
extensiones  semper  accidere  parti  mediae , inde  ulte- 
rius propagandas  ad  alias  partes,  quae  minus  patiuntur. 
In  qualibet  enim  musculi  extensione  omnes  ductus 
spirales,  qui  tendines  ac  fibrillas  incredibili  multitu- 
dine obsident,  in  motum  impelluntur  et  ad  extensio- 
nem faciunt.  Quo  vero  minores  sunt  musculi , eo  se 
promptius  celeriusque  moveri  possunt : adeo  Mus  multo 
crebrius  eodem  tempore , quam  Equus  vel  Bos , pot- 
est gressum  promovere  (Epist.  Phys.  17). 


minus  recte;  ut  statim  videbimus. 

( 1 >)  Quod  a recentioribus  confirmatur.  Sic  Treviranus, 
Valentin,  Bruns  (2)  viderunt,  partes  tendineas  lateraliter 
sese  imponere  fibrillis  muscularibus,  fine  rotundo  praeditis. 


ADNOTATIOSES. 


(a)  Ehrenberg  (1)  iterum  hanc  opinionem  protulit,  sed 


(1)  Unerk.  Struetur,  p.  42, 

(2)  L.  c.  p.  332. 

Haec  conjunctio  fit  vel  uno  tantum  Joco,  vel  magis  circu- 
lariter;  ita  ut  finem  rotundum  fibrillae  musculorum  pars 
tendinea  tali  modo  amplectatur,  quali  digiti  quinque  unius 
manus  alterius  digitum  circulariter  amplecti  valeant.  Se- 
cundum Henle(i)  sunt  tendines  in  musculo  cylindrico  semper 
tenuiores,  quam  partes  musculosae.  Hae  ergo  convergunt 
ad  axin  tendinis,  et  sub  angulo  quodam  imponuntur  ten- 
dinosis  partibus. 


§ 9.  De  Vasis  Musculorum  et  Tendinum. 

Leetjwenhoegkius  , refutans  opinionem  cujusdam 
Professoris  Franequerani , statuentis  sanguinem  per 
fibrillas  carneas  circulari  (Epist.  Phys.  19,  29),  di- 
versis locis  distincte  dixit , tendines , fibrillas , nec  non 
membranas  eas  obtegentes , per  arteriolas  exiles , quae 
nonnunquam  ob  tenuitatem  visum  effugiunt,  alimen- 
tum accipere  (Epist.  Phys.  1,  18,  19,  29),  iiludque 
per  tenuissimas  arteriolarum  tunicas  transudare.  Porro 
suspicatus  est  nullum  existere  vasculum  sanguineum , 
cui  finem  adscribere  possimus.  Xnterim  observandum, 
Leeuwenhoeckium  , qui  Apis  sylvestris  et  Muscae  de- 
lineandum curavit , quod  vas  putabat  (Epist.  Phys.  1 1 . 
Fig.  8 , 9 , 10),  errasse  videri ; utpote  qui  tracheas 
pro  vasis  sanguineis  forte  habuerit.  Denique,  post 
multa  pericula , tandem  ei  contigit , vasa  sanguinea , 
numero  octo  vel  decem,  secundum  longitudinem  fibril- 
larum diaphragmatis  Ovis,  quas  tendines  vocat,  ob- 
servare. Et  in  membrana,  quae  tendines  quasi  ob- 
vestit,  ingentem  numerum  exilissimorum  vasculorum 
vidit.  (Phil.  Transact.  Yol.  XXXII.  p.  404). 

(1)  L.  c.  p.  592. 

A D N 0 TA  T 1 0 N E S, 


Prochaska  (i)  in  suo  opusculo  jam  dedit  descriptionem 
vasorum  musculorum,  quae  in  omni  parte  convenit  cum 
recentioribus ; sic  secundum  Bruns  (2)  arteriae  ex  vicinis 
vasis  majoribus  proveniunt,  quae  vulgo  petunt  partem  me- 
diam musculi,  et  quidem  a parte  interna.  In  ipso  musculo 
in  minores  ramos  dividuntur,  ramulis  minoribus  in  oppo- 
sitam directionem,  partim  sursum,  partim  deorsum,  inter 
fibrillas  musculi  decurrentibus.  Tandem  transeunt  in  rete 
vasorum  capillarium,  admodum  tenuium,  cujus  singuli  ra- 
muli in  directionem  longitudinalem,  inter  fibrillas  muscula- 
res iliisque  paralleli,  quanquam  paulo  undulantes,  decur- 
runt ; dein , ope  numerosorum  ramorum , conjungentium 
singulos  ramos,  opus  reticulare  formant,  cujus  foramina, 
valde  in  longitudinem  deducta  et  angusta,  directionem  lon- 
gitudinalem fibrillarum  musculorum  sequuntur  (Plexus  ar- 
teriosus linearis,  secundum  Berres). 

Fibrillae  musculares  in  spatiis  intermediis  bujus  retis 
capillaris  inveniuntur;  nunquam  vas  capillare  ipsam  fibril- 
lam muscularem  intrat.  Et  quando  musculus  cum  tendine 
conjungitur,  tunc  plexus  vasculosus  non  sese  extendit  ad 
partes  tendineas,  sed  ibi  sese  recurvat  et  ad  alias  partes 
musculosas  tendit  (3).  Vasa  capillaria  musculorum  tenuissima 
sunt.  Sic  invenit  Bruns  (4)  in  injectis  vasorum  retibus, 
magnitudinem  diametri  vasis  retis  capillaris  plerumque 
aequare  globulum  sanguinis,  vel  paulo  majorem  esse, 
0,00020  ad  o,ooo45.  Poli.  Paris;  et  diameter  vasorum 
singula  vasa  conjungentium  plerumque  erat  0,00010.  Pol& 


(1)  L.  c.  p.  58.  Tab.  IY.  %.  5. 

(2)  L.  c.  p.  310. 

(3)  Kostlin  1.  c.  p.  154 
|4)  L.  c.  p.  310. 

Par.  Krause  invenit  in  musculo  tibiali  antico  vasa  capil- 
laria, quorum  diameter  tantum  erat  0,0000 y5.  p.  Pol.  Ve- 
narum radices,  quae  ex  reti  vasorum  capillarium  pro- 
veniunt, ex  interna  musculi  parte  cito  ejus  superficiem 
petunt,  ubi  in  majores  ramulos  conjunguntur. 

Vasa  sanguifera  tendinum  in  genere  sunt  parva  et 
pauca.  Rami  majores  vulgo  sequuntur  directionem  rectam, 
partibus  tendineis  parallelam,  in  tela  cellulari,  illas  partes 
inter  se  conjungente,  et  in  hoc  decursu  paucos  tantum  ra- 
mos dimittunt,  qui  plerumque  sub  angulis  acutis  a ramo 
majori  discedunt,  dein  vero  eidem  ramo  paralleliter  decur- 
runt. Omnes  bae  ramificationes  paucis  tantum  ramulis 
oblique  vel  transverse  decurrentibus  invicem  conjunguntur, 
ita  ut  rete ‘forment,  foraminibus  majoribus,  oblongis  prae- 
ditum. 


§ 10.  De  Nervis  Musculorum  et  Tendinum . 

(a)  Nervi  inter  fibrillas  carneas  utrum  adsint  necne, 
pro  certo  affirmare  non  potuit.  ( b ) In  tendine  contra 
Bovis  et  Ovis  observavit  nervos  sese  in  minores  spar- 
gentes, qui  nervi  non  in  ipsos  tendines  sese  immerge- 
bant , sed  tendinibus  extrinsecus  erant  appositi  (Epist. 
Phys.  46.) 

ADNOTATIONES. 

Yalentin  (1)  et  Emmert  eodem  fere  tempore  sequentem 
decursum  nervorum  in  musculis  descripserunt.  Ut  arteriae, 
sic  etiam  nervi,  pro  majori  parte  superne  venientes,  partem 


(1)  Nova  Acta,  p,  105, 

inediam  musculi  intrant.  Vulgo  ad  quemque  musculum  uni- 
cus tendit  nervus,  qui  in  eo  primum  inferiora  versus  decurrit, 
fibris  muscularibus  parallelus,  tum  vero  in  ramos  tenuiores 
finditur.  Hi  rami,  qui  tandem  ex  paucis  tantum  cylindris 
primitivis  constant,  obliqui  vel  leviter  flexuosi,  raro  recti, 
ante  et  pone,  supra  vel  infra  fibrillam  muscularem  pergunt, 
saepius  se  invicem  decussant,  et  tandem  magis  ad  extremi- 
tatem musculi  accedentes,  ita  dictum  plexum  terminalem 
formant.  Ex  boc  plexu  terminali  proveniunt  musculi  ex- 
tremitati propinquiores  ramuli,  ex  duobus  tantum  vel  paulo 
pluribus  cylindris  primitivis  compositi,  quorum  cylindri  pri- 
mitivi, a se  invicem  recedentes,  secundum  arcum,  cujus 
convexitas  extremitatem  mus.culi,  cujus  concava  pars  ner- 
vum ipsum  spectat,  inflectuntur  et  sine  limite  visibili  in 
alium  cylindrum  primitivum  transeunt,  quo  in  directionem 
centripetalem  versus  cerebrum  in  eundem  ramum  nerveum 
redeunt.  Si  contra  plures  nervi  musculum  intrant,  ut  boc 
in  omnibus  musculis  latis  fit,  similis  conjunctio,  qualis  sin- 
gulorum ramulorum  unius  nervi , ut  supra  descripta , non 
tantum  inter  varios  ramulos  nervorum  obtinet,  sed  etiam 
transitus  cylindrorum  primitivorum  unius  nervi  in  cylindros 
primitivos  alterius  nervi,  per  incurvationes  flexuosas. 

Burdach  (i)  ex  suis  observationibus  longe  aliam  distri- 
butionem nervorum  in  musculis  cutaneis  invenit , quam 
quae  in  aliis  musculis  observatur.  Quum  nempe  nervi 
musculis  proprii,  curvationes  terminales  flexuosas  forment, 
cylindri  primitivi  nervorum  musculorum  cutaneorum  a se 
invicem  secedunt,  et  postquam  fibrillas  musculares  comitati 
sunt , rursus  in  fasciculos  conjunguntur ; ita  ut  rami  in 
alium  nervum  terminentur,  dum  incurvationes  flexuosas  ter- 
minales veras  non  formaverint.  Bruns  (2)  credit  banc 
distributionem  in  omnibus  musculis  latis  obtinere;  quae 
sententia  ab  Emmert  confirmata  est. 


(1)  Bcilrag  zur  mikroskopischcn  Anat.  der  jNerven.  p.  56 

(2)  L.  c.  p.  312. 

(£)  Haec  observatio  Leeuwenhoeckii  de  tendinum  ner- 
vis videtur  unica  esse  quae  exstat.  Conf.  Sebastian,  Phy- 
siolog.  general.  edit,  altera,  p.  160. 

Haec  de  musculis  eorumque  partibus.  Reputans  quae 
jam  ante  duo  fere  secula  de  boc  argumento  a Leeuwen- 
hoeckio  prolata  sunt,  non  possum,  quin  hic  describam  verba 
Doctissimi  P.  Harting,  nunc  in  Academia  Rheno-Trajectina 
Professoris:  »Indien  men  de  talrijke  door  onzen  waarlijk 

grooten  landgenoot  Leeuwenhoeck  gedane  waarnemingen 
omtrent  Let  spierweefs^l  leest  en  dezelve  met  de  natuur 
vergelijkt,  dan  moet  men  zicb  inderdaad  verwonderen,  dat 
latere  onderzoekers  zulke  zonderlinge  denkbeelden  omtrent 
dit  weefsel  hebben  kunnen  koesteren,  vooral  wanneer  men 
bedenkt  lioeveel  bunne  bulpmiddelen  de  zijnen  te  boven 
gingen”.  Conf.  Tijdscbrift  voor  natuurlijke  Gescbiedenis 
en  Physiologie,  uitgegeven  door  Prof.  J.  van  der  Hoeven 
en  Prof.  W.  H.  de  Yriese.  Vol.  VI.  p.  27. 


CAPUT  11 


DE  LENTE  CRYSTALLINA. 


A transparent  lens  cxhibiting  such  a speciflic» 
of  mechanism  may  wcll  excile  our  astonish- 
ment  and  admiration. 

Sir  Bavid  Brewster. 
Phil.  Transaci.  1833.  p.  329*. 


Corpus  crystallinum  (ita  vocat  lentem)  Bovis,  post- 
quam per  tres  dies  siccaverat,  novacula  dissecuit, 
idque  constare  reperit  ex  sphaerarum  in  modum  con- 
tortis laminis,  sibi  invicem  impositis,  quae  ex  centro 
originem  suam  trahebant,  ac  omnes  constabant  ex 
sphaerulis  crystallinis  (Phil.  Transact.  IXVol.  p.  178)  («). 

Crassities  laminae  aequat  TV  p.  capilli  (Z>),  quorum 
600  constituunt  pollicem;  a centro  autem  ad  periphe- 
riam  coacervatae  sunt  2000  laminae.  Hasce  laminas 
denuo  observans,  vidit  eas  singulas  rursus  ex  fila- 
mentis esse  conflatas  (c).  Haec  filamenta  per  tres  di- 
stinctas vias,  non  solum  a parte  anteriore,  sed  etiam 
a posteriore,  transeunt,  et  quidem  ex  puncto  l , Fig.  11, 
(qua  repraesentatur  decursus  filamentorum  a parte  an- 
teriore) quod  sit  axis  lentis.  Haec  filamenta  ia  poste- 

riorc  superficie  corporis  crystallini  non  denuo,  ut 
hic,  axi  appropinquant,  sed  in  illa  superficie  brevi 
flexu  intorquentur,  atque  ibi  brevissima  efficiunt  fila- 
menta. Contra  brevissima  filamenta  in  parte  ante- 
riore sunt  longissima  in  superficie  posteriore,  v.  g. 
brevissima  filamenta  mk , h n et  o f , in  alia  superficie 
spatium  implent,  ut  hic  in  l fit;  adeo  ut  filamentum 
mk,  in  superficie  posteriore  locum  suum  in  axi  occu- 
pans, ut  hic  filamentum  eli,  inde  revertatur,  ac  hic 
brevissimum  absolvat  filamentum  hn , quod  ex  alia 
parte  denuo  se  collocat  prope  axin , ac , denuo  rever- 
sum, fit  filamentum  of , ac  of  iterum  se  alia  in  parte 
collocat  circa  axin,  ac,  inde  reversum  eidem  fila- 
mento apponitur , unde  descriptionis  initium  duximus , 
nempe  mk.  Ex  hoc  loco  decursum  priori  analogum 
habet  idem  filamentum,  ita  ut  omnia  filamenta,  in 
quacunque  lamina  observanda , sibi  invicem  adhae- 
reant et  quasi  unum  filum  constituant;  quod  igitur 
sine  fine  est.  Vidit  constare  haec  filamenta  ex  globu- 
lis, quamquam  rei  naturae  melius  convenire  putat, 
si  singula  filamenta  denuo  ex  magno  filamentorum 
numero  essent  composita.  Quoad  numerum  filamen- 
torum, observavit  12570  circiter  filamenta  juxta  se 
invicem  posita,  constituere  corporis  crystallini  circum- 
ferentiam, seu  potius  ejus  extremam  laminam.  In 
lente  Ovium,  Porcorum,  Canum  Felium  (Epist.  41)  et 
Equorum  (Epist.  47)  eandem  dispositionem  laminarum 
et  filamentorum  ac  in  lente  Bovis  vidit  (</).  In  ho- 
mine autem  illa  non  tam  clare  perspexit,  quam  in 
Bove  aliisque  animalibus  (Epist.  42).  In  Leporibus  et 
Cuniculis  (e) , non  uti  in  Bove , per  tres  distinctas 
vias,  sed  tantum  per  duas  vias  ex  centro  dispergeban- 
tur filamenta.  In  Piscibus  et  Avibus,  praecipue  Gado 
Morrhua  et  Meleagride  Gallopavone,  structuram  lentis 

ex  kminis  et  filamentis  etiam  observavit;  quamquam 
horum  decursus  a Leeuwenhoeckio  non  distincte  visus 
sit  (Epist.  41).  Ex  delineatione  autem,  quam  dedit 
lentis  crystallinae  Gadi  Morrhuae  patet , filamenta  de- 
currere eodem  modo  ac  meridiani  orbis  terrarum  ar- 
tificialis: e centro  nempe  anterioris  partis  lentis  ad 
oppositum  in  parte  posteriore  (/). 


ADNOTATIONES. 


0)  Structuram,  quam  hoc  modo  descripsit  Leeuwen- 
hoeckius,  jam  Stenoni  (i)  cognitam,  recentiores  comproba- 
runt (2).  Secundum  Treviranum  (3)  lens  crystallina  in 
omnibus  animalibus  vertebratis  constat  ex  laminis  concen- 
tricis, cepae  ad  instar,  sibi  invicem  impositis;  et  observavit 
has  laminas  versus  medium  nec  mutari  crassitie  nec  duritie. 
Major,  quae  in  medio  observatur,  densitas  peculiaris  ipsi  ex- 
plicanda videtur  ex  materie,  quae  inter  singulas  laminas  ja- 
cet, et  exteriora  versus  analoga  est  nebulae  tenui,  canae. 
In  nucleo  apparet  tanquam  fucus  flavo-fuscus,  qui  versus 
medium  profundius  coloratur  et  firmius  cohaeret.  Secundum 
Henle  (4)  autem  laminae  versus  centrum  fiunt  magis  con- 
fertae, sicque  formant  nucleum,  cujus  pondus  specificum 
majus  est  quam  reliqua  lentis  substantia. 

( b ) Ergo  secundum  nostrum  auctorem  quaeque  lamina 
habet  crassitiem  P*  PqII*:  quod  multum  differt  a di- 

mensione data  in  lente  Bovis  a Trevirano  (5),  nempe 
irTOo  a(l  T3¥50  P*  Poli. 

(1)  Steno.  Myolog.  p.  104. 

(2)  Weber’s  Anat.  des  Menschen.  p.  222. 

(3)  Beitrage.  B.  I.  Heft  2.  pag.  80  et  seqcp 

(4)  Allgem.  Anat.  p.  329 

(5)  L.  c.  p.  82. 

( c ) Leeuwenhoeckius  in  Epist.  4*  addidit  alteram  deli- 
neationem filamentorum  ex  lente  a latere  viso.  Ut  autem 
Leeuwenhoeckii  notionem  de  cursu  filamentorum  melius 
intelligamus , excogitavimus  figuram  schematicam.  Fig.  12 
nempe  repraesentatur  decursus  duorum  filamentorum.  De- 
cursus in  anteriore  parte  lentis  indicatus  est  lineis,  in  pos- 
teriore punctis.  Si  jam  initium  ducamus  a littera  a , et  sic 
procedamus  in  directione  bcdef gklklm,  tandem  perveni- 
mus ad  n,  Si  praeterea  cogitemus  filamentum  in  a esse 
continuationem  alius  filamenti,  et  in  n in  alium  continuari, 
facile  intelligimus , ex  opinione  Leeuwenhoeckii  , singula 
filamenta  esse  tantum  unum  filamentum  idque  continuum  et 
sine  fine.  Brewster  (i)  autem  declarat  filamentum  non 
esse  continuum , sed  quodque  filamentum , habere  suum 
finem  in  septo , utrisque  extremitatibus.  Et  ex  descri- 
ptione, quam  dedit  Werneck  (2),  filamenta  in  axi  non  sunt 
continua;  sed  in  superficie  anteriore  lentis  observavit  trian- 
gulum ex  lateribus  exteriora  versus  concavis  compositum. 
Ad  latera  hujus  trianguli  desinunt  filamenta  in  substantiam 
nondum  plane  cognitam;  filamenta  autem,  quae  ad  dictum 
triangulum  non  tendunt,  ad  se  invicem  appropinquant, 
sub  angulo  obtuso  in  linea,  quae  haberi  potest  pro  elon- 
gato angulo.  In  posteriore  superficie  adest  lacuna  ejus- 
dem naturae,  alius  autem  formae,  composita  ex  duabus 
semilunulis,  sibi  invicem  latere  convexo  appositis,  ope  limbi 
transversi.  Rarius  secundum  Werneck  lacuna  a posteriore 
parte  lentis,  etiam  habet  formam  trigonalem.  Coctione, 
pressione,  ope  acidorum  ut  et  actione  luminis  solaris  in  vivo 
animali,  lens  crystallina  facile  in  tres,  quatuor,  sex,  octo 
aut  plures  partes  finditur;  quod  pendet  a forma  ipsius  lacunae, 
aut  prouti  adsunt  lacunae  secundariae  inter  filamenta  (3). 


(1)  Phil.  Transact.  1836.  p.  41. 

(2)  Vox  Ammon’s  Zeitschrift  f.  Ophthalm.  IV.  p.  13.  Tab.  I.  f.  8, 
Henle.  1.  c.  p.  330. 

(3)  Weeer.  1.  c.  p.  222.  Henle.  i.  c.  p.  331. 

(J)  Brewster  (i),  quanquam  in  descriptione  filamentorum 
decursus  a Leeuwenhoeckio  , ut  jam  vidimus,  dissentit, 
tamen  confirmat  observationes  Leeuwenhoeckii:  in  bis  omni- 
bus animalibus,  in  superficie  lentis  anteriore,  adesse  tria  septa, 
quae  divergunt  a centro  sub  angulis  120°;  qui  anguli  in 
duas  partes  aequales  dividuntur,  per  similia  septa,  a centro 
in  superficie  posteriore  sito,  ortum  trahentia. 

(e)  Quod  etiam  a Brewstero  (2)  affirmatur. 

00  Secundum  Brewster  (3)  eodem  modo  decurunt  in 
his  animalibus  ac  Leeitwenhoeckius  ea  repraesentavit.  Et  in 
lente  recentis  mortui  Gadi  Morrhuae  observavit,  margines 
filamentorum  praeditos  esse  serie  regulari  denticulorum,  qui 
excavationibus  aliorum  denticulorum  respondent,  atque  sic  sibi 
invicem  immittuntur  (4).  Versus  centrum  lentis  haec  fila- 
menta, quae  sunt  plana  et  non  cylindrica,  eorumque  den- 
ticuli magnitudine  imminuuntur;  ita  ut  in  quacunque  lamina 
semper  idem  observetur  numerus  filamentorum.  Hanc  stru- 
cturam denticulatam  filamentorum  Brewster  (5)  etiam  obser- 
vavit in  Avibus  et  Mammalibus,  quanquam  non  ita  perspicue 
ac  in  Piscibus.  In  Animalibus  senioribus  haec  structura 
valde  erat  obscura  et  irregularis;  nonnumquam  etiam  plane 
evanuit.  Secundum  Treviranum  (6)  denticuli  desunt  in 
lente  crystallina  Hominis,  Bovis,  Vulpis,  Corvi  Corones;  et 
in  Equo  tantum  in  substantia  media  hujus  organi  denticulis 
praedita  sunt  filamenta.  Latitudo  filamentorum  sub  aequatore 
lentis  in  parte  externa  erat  ytW — tAtt  P-  Pol.  in  media  %■ jJ1T 
p.  P.  Cl.  J.  van  der  Hoeven  in  Clupea  harengo  inve- 
nit “fiiVir  Poli.  Paris. 


(1)  Brewster,  Phil.  Transact.  1836.  41  p.  Yide  etiam  figuras  affixas 
1 et  2 in  Tab.  IY.  n°.  2. 

(2)  L.  c.  p.  35.  Tab.  IY.  n°.  2.  fig.  1.  2.  3. 

(3)  Phil.  Transact.  1833.  325  pag.  fig.  1.  Tab.  VIII. 

(4)  Brewster  1.  c.  fig.  2. 

(5)  L.  c.  p.  328  et  seqq. 

(6)  L.  c.  81  pag. 


THESES. 


i. 

Tunica  media  arteriarum  non  est  musculosa. 


II. 

Nervus  glossopharyngeus  est  nervus  gustatorius, 

III. 

Cornea  inter  telas  compositas  referri  debet. 

IV. 

Lien  est  organon  auxiliatorium  ventriculi. 

V. 

Inepte  fluidum  nerveum  habetur  pro  electrici tate. 


VI. 

Soni  cordis  sunt  repetendi  ab  actionibus  valvu- 
larum. 

VII. 

Vasa  Malpighiana  Insectorum  renum  munere  fun- 
guntur. 

VIII. 

Lateris  dextri  prae  sinistro  incrementum  minime  i 
constanti  vitae  lege  repetendum  esse  videtur. 

IX. 

Assentior  Cl.  Jano  yan  der  Hoeven:  » Capacitas 
cranii  Aethiopum  media  est  minor  quam  Europaeo- 
rum , atque  igitur  cerebri  massa  in  genere  in  iis  minor 
esse  debet.” 

X. 

Egregie  Aretaeus:  »Id  quod  extra  consuetudinem 
nec  familiare  est,  ubi  ex  urgenti  aliqua  caussa  valentius 
evaserit,  valentiora  quoque  mala  inducit”. 

XI. 

Facimus  cum  Cl.  Pruys  van  der  Hoeven  , in  Patho- 
logia  generali  de  vitiis  heteroplasticis , dicenti : » Sane 
si  ulla  sperari  possit  horum  vitiorum  parasiticorum 
legitima  interpretatio , ab  ipsa  speranda  est  corporis 
embryonis  formatione  iisque  legibus,  quibus  et  na- 
scuntur, et  nutriuntur  partes.” 

XII. 

Febris  puerperalis  est  morbus  contagiosus. 

XIII. 

Theoria,  quam  proposuit  Doct.  Albers  de  dothienen- 
teritide,  est  rejicienda. 

XIV. 

False  Cl.  Buscn  dicit : » Es  ist  nicht  der  rohe  Natur- 
zustand  einer  Nation,  welcher  das  Bediirfniss  der 
Geburtshiilfe  entbehren  lasst , sondern  der  tiefe  Stand 
der  Cultur  und  der  Ausbildung  der  Heilkunde  bei 
derselben,  wodurch  der  Mangel  der  Hulfe  bei  der 
Geburt  bedingt  wird”. 


